ועדה הכלכלה, כנסת 24, פרוטוקול מספר 139, 2022-01-04 12:30

איתן גינזבורג: צוהריים טובים, אני מתכבד לפתוח את ישיבת ועדת הכלכלה וועדת החוקה, חוק ומשפט, ישיבה משותפת לשתי הוועדות בנושא תמיכת המדינה בעסקים שנפגעו מהקורונה בענפי התעופה, התיירות והפנאי.

איתן גינזבורג: הסוגיות הללו של תמיכת המדינה בעסקים שנפגעו בקורונה עולות חדשות לבקרים לא מעט ובצדק, בעיקר בוועדת חוקה, חוק ומשפט שעוסקת בהרבה מאוד מגבלות ומאשרת את תקנות הקורונה השונות שמגיעות מעת לעת מכיוון הממשלה.

איתן גינזבורג: ואנחנו גם שומעים לא רק את אנשי משרד הבריאות שמסבירים מדוע צריך לאשר את התקנות, אלא גם את הציבור.

איתן גינזבורג: הציבור שמתנגד לתקנות, הציבור שנפגע מהתקנות ומההשלכות, ואנחנו שומעים לא פעם עד כמה המגבלות הללו – שאנחנו מבינים שצריכים להיות מוטלות על הציבור.

איתן גינזבורג: המגבלות הללו שבאות גם להגן עלינו מהמגפה שהתפרצה בעולם וקיימת בהרבה מאוד מדינות ברמות כאלו ואחרות, כיצד המגבלות הללו פוגעות בענפים שונים במשק, ובעיקר בתחום התעופה והתיירות ששם המגבלות הן באמת מוטלות על השמיים והכניסה לישראל – פעם סוגרים, פעם פותחים.

איתן גינזבורג: אני חושב אגב, שרוב הפתיחות והסגירות של השמיים היו מוצדקות ונמנעו מכך הרבה מאוד אנשים שחלו במחלה בשלבים כאלה ואחרים.

איתן גינזבורג: לצד זה, ראוי היה לחשוב מה זה עושה לאותם אלה שמושפעים באופן ישיר ונסמכים ממש על אותן סגירות ופתיחות של שערי המדינה.

איתן גינזבורג: אנחנו נרצה היום לשמוע גם את הממשלה, אך גם את הציבור.

איתן גינזבורג: כדי שגם אנשי הממשלה ישמעו מה יש לציבור שנפגע כל כך הרבה מהחלטות הממשלה לומר, ולבחון האם יש דרכים לסייע לאותם בעלי עסקים וארגונים שונים שמייצגים עשרות אלפי אזרחים אם לא יותר.

איתן גינזבורג: אנחנו יודעים שהממשלה החלה בנקיטת מספר פעולות ומתווים ביחס לפיצויים או סיוע כזה או אחר.

איתן גינזבורג: אנחנו נשמע את הפרטים עוד מעט.

איתן גינזבורג: אבל נראה לי שיש גם אנשים שנשכחו בדרך, וגם עליהם נרצה לקבל תשובות ולשמוע מה בכוונת הממשלה לעשות עם אותם גורמים.

איתן גינזבורג: ברור לי שיש הרבה מאוד גורמים שנפגעו.

איתן גינזבורג: אני מבין שלא לכולם אפשר לתת מענה פרטני עד הסוף.

איתן גינזבורג: אבל אני בהחלט חושב שצריכים לשמוע את הקולות ולראות איך כן אפשר לתת סיוע לקבוצה הרחבה ביותר ולכמה שיותר אנשים שנפגעו מהגבלות הממשלה ביחס לקורונה.

איתן גינזבורג: במהלך הדיון, תנוהל הישיבה גם על ידי יושב-ראש ועדת חוקה, חוק ומשפט, חבר הכנסת גלעד קריב, שגם יזם את הישיבה הזאת יחד עם יושב-ראש ועדת הכלכלה, מיכאל ביטון, שבעצמו נמצא כרגע בבידוד ואנחנו מאחלים לו מפה החלמה מהירה ורופאה שלמה, מכל החברים, מכל המשתתפים, ושיחזור אלינו במהרה.

איתן גינזבורג: כאמור, הישיבה תנוהל על ידי ועל ידי חבר הכנסת קריב.

איתן גינזבורג: מכיוון שהוא מגיע מחוץ לכנסת, אז נתחיל את הישיבה בלעדיו, והוא יצטרף תוך כדי הישיבה.

איתן גינזבורג: עד כאן הפתיחה.

איתן גינזבורג: אני אאפשר כמובן לחברי הכנסת לומר דברים בפתח הדברים.

איתן גינזבורג: אודה לכם אם הדברים יהיו קצרים מכיוון שאנחנו מוגבלים בזמן.

איתן גינזבורג: הישיבה מסתיימת בשעה 14:00, ועל כן אנחנו חייבים להיות קצרים ומאוד ממוקדים בדברים שאנחנו אומרים.

איתן גינזבורג: אני אומר את זה לחברי הכנסת, אני גם אומר את זה לכל שאר הדוברים.

איתן גינזבורג: כל מי שרוצה לדבר, נאפשר למרבית האנשים לדבר ככל שיאפשר הזמן.

איתן גינזבורג: תנסו להיות ממוקדים, מדויקים ועם שאלות קונקרטיות על מנת שנציגי הממשלה יוכלו להתייחס.

איתן גינזבורג: בבקשה, חבר הכנסת מאזן גנאים.

איתן גינזבורג: << דובר >> מאזן גנאים (רע"מ – רשימת האיחוד הערבי): << דובר >> בוקר טוב לכולם, אדוני היושב-ראש, ללא ספק, ישיבה חשובה מאוד כי אנחנו נמצאים בימים קשים מאוד, במיוחד לבעלי עסקים, אלו שסובלים מבחינת תיירות פנים וחוץ.

איתן גינזבורג: יש הרבה בעלי עסקים שמשלמים את המחירים וחלק מהם שילם את החשבונית כבר במלואה.

איתן גינזבורג: במחקר שעשה חברי, חבר הכנסת אוסאמה סעדי, המחקר מוכיח שבחברה הערבית 50% שניגשו לקבל הלוואת מדינה עדיין לא קיבלו, ולכן העסקים לצערי, לא מצליחים להתרומם.

איתן גינזבורג: ואילו 50% מאלו שקיבלו, לא קיבלו מענק מספיק.

איתן גינזבורג: אני רוצה לדבר גם על מורי הדרך שסובלים יותר מכולם.

איתן גינזבורג: יש להם משפחות, יש להם ילדים, ולצערי אנחנו כמעט ולא עושים כלום.

איתן גינזבורג: הגיע הזמן לשים את הכול על השולחן ולשאול את עצמנו – איך אנחנו מחזקים גם את תיירות הפנים, גם את תיירות החוץ, גם את מורי הדרך, גם את בעלי העסקים, ואיך היום נותנים להם את ההלוואה על מנת שלא תגדל האבטלה.

איתן גינזבורג: ואם אנחנו מדברים היום על אבטלה, בדרך כלל, אז זה ללא ספק שאנחנו מגיעים לכפליים אבטלה מימים רגילים.

איתן גינזבורג: אני מבקש מכולנו, ככנסת, כמחוקקים, איך להיות היום באמת רגישים כלפי האנשים האלו, כי בסופו של דבר, אלו הם אלה שמחזיקים את המשק.

איתן גינזבורג: לכן, בהמשך הישיבה, אוסיף דברים.

איתן גינזבורג: אבל אגיד אם במדינה בכלל קשה, אז בחברה הערבית קשה כפליים.

איתן גינזבורג: נושא ההלוואות בערבות המדינה הוא חשוב מאוד על מנת לחזק את הכלכלה ולצמצם את האבטלה.

איתן גינזבורג: תודה רבה אדוני.

איתן גינזבורג: חבר הכנסת, סימון דוידסון, בבקשה.

סימון דוידסון: תודה רבה אדוני היושב-ראש, הגעתי עכשיו מוועדת כספים, שם דנים גם כן בנושא של אשראי ותמיכה בעסקים קטנים.

סימון דוידסון: אנחנו דנים פה בעולם הרבה יותר גדול והרבה יותר פגוע מכל עסק אחר במדינת ישראל.

סימון דוידסון: אני יכול לספר לכם שאתמול הייתה לי שיחה עם שר התיירות, יואל רזבוזוב, ובעקבות פתיחת השמיים אתמול, שזה הדבר היחיד שיכול להציל את ענף התעופה, וצריך לשמור שהשמיים יהיו כמה שיותר פתוחים, וכמה שיותר לתמוך בנושא הזה של הגעת תיירים למדינת ישראל.

סימון דוידסון: כמובן עם הגבלות, כמובן עם בדיקה, כמובן עם כל דבר שיכול למנוע את הגדלת התחלואה במדינת ישראל.

סימון דוידסון: מי יודע עוד איזה וירוס חדש או וריאנט חדש מחכה לנו.

סימון דוידסון: בסופו של דבר, זה הדבר היחידי שיכול להציל את ענף התעופה.

סימון דוידסון: דבר נוסף שאני יכול לספר הוא שהממשלה הסמיכה את שר התיירות ואת שר האוצר להגדיל את הפיצוי לענף התעופה.

סימון דוידסון: הם השרים שהוסמכו לנושא הזה.

סימון דוידסון: אני יודע שהממשלה מטפלת בזה באופן רציף וקבוע.

סימון דוידסון: אנחנו פה כדי לתמוך בנושא הזה, לתמוך בענף התעופה, ולתמוך בנפגעים מהעולם הזה.

סימון דוידסון: אני באמת מאחל לוועדה הזאת לדחוף את הנושא הזה ולדאוג לאנשים.

סימון דוידסון: בסוף זה לא רק חברות התעופה, כמו שאמר חבר הכנסת מאזן גנאים, מדובר גם על מדריכים, על חברות נסיעות, אנשים שקנו אוטובוסים ומחויבים ויש להם לשלם את הביטוחים ויש להם לשלם את ההלוואות – זה עולם שלם של אנשים שלא יודעים איך לצאת מזה.

סימון דוידסון: אנחנו פה בשבילם.

סימון דוידסון: אני מקווה שנצליח לעשות כמה שיותר עבור האנשים האלה.

סימון דוידסון: תודה רבה.

איתן גינזבורג: תודה רבה, אדוני.

איתן גינזבורג: בהחלט יש פה תחום, עולם שלם – אנחנו יודעים שהמדינה נותנת מענה מסוים וחלקי לאותן תשתיות תיירות.

איתן גינזבורג: אני מניח שהאוצר ומשרד התיירות ידברו עליהם, על מי שמוגדר כתשתית תיירות פנים.

איתן גינזבורג: אני מזכיר שיש עולם שלם של תיירות חוץ, של ישראלים שעובדים, חברות, משפחות שעוסקות גם בתיירות חוץ.

איתן גינזבורג: אמנם מוצאים את הכסף מחוץ ישראל, אבל אין ספק שמדובר פה על עסקים ישראליים שלוקחים ישראלים לתיירות מחוץ לארץ.

איתן גינזבורג: גם הם נפגעים רבות מאותם ביטולים בגלל אותן מגבלות, וגם להם צריך לתת מענה.

איתן גינזבורג: זו קבוצה של בעלי עסקים הגונים וישרים שקצת נופלים בין הכיסאות, כי מצד אחד, לא חוסים תחת משרד התיירות, מכיוון שהם לא תיירות פנים, הם תיירות חוץ.

איתן גינזבורג: מצד שני הם אולי חוסים תחת משרד הכלכלה והתעשייה, אינני יודע, אבל גם שם לא בטוח שיש להם מענה.

איתן גינזבורג: צריך לראות איך העולם הזה גם מקבל מענה על ידי מי ממשרדי הממשלה ביחס למתווה שהמדינה באה לפצות.

מאזן גנאים: יש עוד דבר אדוני היושב-ראש, לאחינו הנוצרים שחגגו את חג המולד ושילמו ממש מחיר כבד מאוד, אם זה בנצרת, בכפר קנא, ובכמה ישובים אחרים.

מאזן גנאים: גם להם מגיע איזשהו פיצוי.

גלעד קריב: ברור.

גלעד קריב: סמי אבו שחאדה, בבקשה.

סמי אבו שחאדה: תודה רבה אדוני היושב-ראש, אני רוצה לברך על קיום הדיון החשוב מאוד הזה, הצגת בדיוק בדבריך חלק מהאנשים שהם שקופים, שאנחנו לא ראינו אותם כשהמדינה באה לחשוב על פיצוי וכולי.

סמי אבו שחאדה: ואני רוצה להזכיר עוד קבוצה שאני ניסיתי לקדם את הדיון עליה כמה פעמים ולצערי הרב, לא הצלחנו במיוחד: אנשים שפתחו עסקים בסוף 2019 - תחילת 2020, קבוצה לא מבוטלת של אנשים שכל תוכנית הפיצויים של המדינה פשוט דילגה מעליהם.

סמי אבו שחאדה: היא דילגה כי המדינה שמה איזשהם קריטריונים שהם יכולים לעבוד איתם, מס הכנסה היה צריך שיהיה לו דוחות מ-2018, ו-2017, כל מיני קריטריונים, שגרמו לזה שהאנשים שפתחו דווקא עסקים חדשים, ופתאום יש להם קורונה, פשוט לא קיבלו שום פיצוי.

סמי אבו שחאדה: אני חושב שאנחנו צריכים להחזיר את הקבוצה הזאת לדיון, ולא משנה מה יהיו פה התוצאות.

סמי אבו שחאדה: לייצר איזשהם קריטריונים שיאפשרו למדינה לראות גם את הקבוצה הזאת של בעלי העסקים, שלדעתי הם נפגעו הכי קשה.

סמי אבו שחאדה: הם היו בשלבים ראשונים של ההקמה.

איתן גינזבורג: להקמת עסק – לא היה להם הכנסות ב-2019, ומן הסתם גם ב-2020 לא, ובעצם יש להם עסק עם הרבה השקעה ועם אפס הכנסה.

סמי אבו שחאדה: בדיוק.

סמי אבו שחאדה: חלקם שרדו על ההלוואות הראשונות שהם התחילו איתם, חלקם לקחו הלוואות נוספות כדי לשרוד.

סמי אבו שחאדה: חלק לא קטן מהם סגר.

סמי אבו שחאדה: הם נפגעו מאוד קשה.

איתן גינזבורג: אבל אני - - -

סמי אבו שחאדה: בגלל הלקונה הזאת שנוצרה, בגלל הקריטריונים שהקימה המדינה, אני באמת חושב שגם כשאנחנו חושבים עכשיו איך, ובעולם הזה של התיירות אדוני, יש גם את כל העניין של מסעדנות.

סמי אבו שחאדה: מסעדנות זה תיירות – או תיירות פנים או תיירות חוץ.

סמי אבו שחאדה: מסעדנות זה גם דבר שהוא מאוד חשוב ולא מעט בתי קפה, זה אחד הענפים שהכי הרבה נפתחים ונסגרים בו עסקים.

סמי אבו שחאדה: גם ב-2020, בסוף 2019, נפתחו המון עסקים כאלה ונפגעו קשות.

סמי אבו שחאדה: אני רוצה שגם אותם אנחנו נראה במהלך הדיון ונשמע איך אפשר איכשהו לעזור להם.

סמי אבו שחאדה: תודה.

גלעד קריב: תודה.

גלעד קריב: חברת הכנסת עאידה תומא סלימאן, רוצה לומר דבר מה?

עאידה תומא סלימאן: רק נכנסתי, עוד מעט.

איתן גינזבורג: אני גם שמח על כך, ככה נוכל לשמוע גם את הציבור.

איתן גינזבורג: אני מציע שנתחיל לשמוע את הציבור או את משרד התיירות.

איתן גינזבורג: משרד התיירות, אתם רוצים לומר דברים בפתח הדברים או שאתם רוצים לשמוע קודם את הציבור?

פיני שני: איך שאתה רוצה.

פיני שני: אפתח ואגיד, שמי פיני שני, סמנכ"ל המשרד, כמובן שאני מזדהה עם הדברים שנאמרו פה שהתרופה הכי טובה לתיירות תהיה לאפשר לה לחזור לפעול בצורה הכי טובה והכי חלקה ושתיירים יבואו.

פיני שני: ושאנשי תעשיית התיירות יתפרנסו מתיירים ולא ממענקים או סיוע מסגנונות שונים.

פיני שני: תקופה ארוכה אנו מסייעים, בהתחלה למלונות, ובעקבות החלטת ממשלה בשבוע שעבר, נוספו לתהליך הזה עוד נדבך של סיוע למארגני התיירות הנכנסת שקיבלו גם סיוע במהלך הקורונה.

פיני שני: מורי הדרך נוספו לנדבך הזה, ואני מקווה שבקרוב נפרסם מנגנונים, בקרוב מאוד, מנגנונים שיאפשרו למורי הדרך לצאת ולהדריך.

פיני שני: בעיקר בשיתופי פעולה - - -

עאידה תומא סלימאן: מה זה בקרוב מאוד?

פיני שני: בקרוב מאוד זה שבוע-שבועיים.

פיני שני: אני בעניין של לסגור הסכם עם רשות הטבע והגנים על תפעול של עשרות אלפי סיורים שיוצעו לסיור בחינם, ונשלם למורי הדרך בגין ימי העבודה.

פיני שני: זה לא מענה מוחלט לצרכים של מורי הדרך לפרנסה מוחלטת, אבל אני מקווה שזה יהיה מענה סביר.

פיני שני: במקביל אנחנו נפרסם בתקופה הקרובה מאוד עוד נוהל סיוע למארגני תיירות נכנסת שיוכלו לקבל עוד נדבך של פיצוי, וכנ"ל נוהל המשך למלונאים.

פיני שני: יש כבר נוהל מלונאים אחד שבאמצעותו הקצנו סיוע של 300 מיליון שקל, נוהל ההמשך יסייע בעוד 150 מיליון שקל על עוד תקופת זמן.

פיני שני: ונדבך רביעי של אותה החלטה זו אפשרות לעובדי תעשיית התיירות לקבל קורסים במסגרת זרוע העבודה, ששם ירד סעיף הסוציו – כל עובד שהוא עובד תעשיית התיירות לשעבר יוכל לבוא ולקבל הכשרה מקצועית במסגרת הקורסים שמציעה זרוע העבודה.

פיני שני: כאמור, אני חושב שזה מענה שהוא לא מכסה את כל הפינות, אבל הוא בהחלט יותר טוב ממה שהיה עד לפני שבועיים.

פיני שני: הממשלה הכירה בכך שסגירת השמיים יוצרת נזק.

פיני שני: הנזק הזה בא לידי ביטוי באותה החלטת ממשלה.

איתן גינזבורג: תודה רבה.

עאידה תומא סלימאן: איתן, אפשר?

גלעד קריב: כן, אבל בקצרה כי אנחנו מוגבלים בזמן.

גלעד קריב: אני רק רוצה לשאול בעניין ההכשרות המקצועיות למורי הדרך: קודם כל, יש כאלה שכבר החלו לעשות הסבה בעצמם ולא חיכו.

גלעד קריב: מה איתם?

גלעד קריב: אתם הולכים לממן להם רטרואקטיבית או לא?

גלעד קריב: ומה עם קורסי ההכשרה שבוחרים אותם מחוץ לקורסים המוצעים על ידי זרוע העבודה, האם אתם הולכים לתת להם איזשהו וואוצ'רים שאיתם הם יכולים לקנות בחוץ הכשרה מקצועית?

פיני שני: התשובה היא לא.

פיני שני: התשובה היא שהקורסים שיבוצעו , יבוצעו על ידי זרוע העבודה.

פיני שני: קורסים שהחלו – אני לא רוצה לדבר בשמם, אבל כנראה שהם לא ידעו לכסות את זה, ואם יש פה נציג בזום מטעמם או נציגת אגף תקציבים שיודעת משהו אחר ממני, אשמח אם היא תתקן אותי.

פיני שני: כמו שאת ודאי מכירה, הממשלה עובדת קדימה ולא משלמת לרוב בדיעבד.

פיני שני: הקורסים שזרוע העבודה יודעת להציע הם רבים ומגוונים.

פיני שני: הם יעמדו לרשותם.

איתן גינזבורג: אנחנו כמובן נשמע עוד מעט את נציגי האוצר, אבל אני מציע שקודם כול נשמע את הציבור, ואז גם נשמע את עמדת האוצר.

איתן גינזבורג: אני מבקש גם מנעם וגם מחיים, להיות קשובים לדברים, לרשום לעצמם את הנקודות ולראות איך אפשר לתת מענה ככל שניתן במעלה הדיון.

איתן גינזבורג: וכמובן נאפשר לכם התערבות מתי שתרצו, רק תודיעו לנו ונפתח להם את הזום.

איתן גינזבורג: אני מבקש לפנות ראשית ליעל דניאלי, מנכ"לית התאחדות המלונות.

יעל דניאלי: תודה רבה, אני מגיעה לפה מבג"ץ, התאחדות המלונות יחד עם סוכני הנסיעות עתרנו לבג"ץ בבקשה לפתיחת השמיים.

יעל דניאלי: אני חייבת לציין שלא ניתן עדיין פסק דין.

יעל דניאלי: הייתה אוזן קשובה מאוד לשופטים בבג"ץ.

יעל דניאלי: הם הקשיבו בקשב רב לנזק או להקרבה, כפי שמישהו קרא לזה, שענף התיירות הקריב לטובת המשק כולו.

יעל דניאלי: כשהאינטרסים היו ללא ספק אינטרסים סותרים.

יעל דניאלי: אני מקווה מאוד שההחלטה כפי שהיא תהיה – אמנם הוחלט על פתיחת השמיים בשבוע הבא.

יעל דניאלי: עדיין כדאי לציין שגם ההחלטה הזו על פתיחת השמיים לוקה כרגע במספר ליקויים, אחד מהם הוא המדינות שתיירים רשאים מהם להגיע כרגע לישראל אלה מדינות כתומות.

יעל דניאלי: מדינות אדומות כמו ארצות הברית, בריטניה, איחוד אמירויות וכיוצא בזה, הן מדינות שכרגע התיירים משם לא יוכלו להגיע לישראל.

יעל דניאלי: וגם בשעה שהן יהפכו לכתומות, הרי אותם תיירים, למשל מארצות הברית, אם הם מחלימים, בשל בעיות טכניות אולי, הם לא יוכלו להיכנס לארץ.

יעל דניאלי: כך שההחלטה, בואו נאמר, כשאנחנו מסתכלים קדימה לחודשים הקרובים, קשה לנו לראות את ענף התיירות הנכנסת מתאושש.

יעל דניאלי: וכשאני אומרת את זה, אני רוצה לומר שאנחנו כבר חודש וחצי לתוך המשבר הזה, כשכרגע, אני באמת מודה לתוכנית ולכוונה לסייע לענף שלנו, הסיוע בדרך, אבל הוא בטח לא כאן ועכשיו.

יעל דניאלי: אצלנו בענף, מלונות רבים נאלצים בימים אלה לפטר עובדים.

יעל דניאלי: העובדים האלה הולכים הביתה.

יעל דניאלי: אין להם שום יכולת להרוויח, לא חל"ת ולא אבטלה כי הם לא צברו מספיק ימי עבודה במלון כדי להרוויח ולקבל איזושהי הכנסה שעה שהם יושבים בבית.

יעל דניאלי: המצוקה והתסכול הם רבים.

יעל דניאלי: אנחנו חוששים לאבד כ-20,000 עובדים בענף שלנו כרגע שאין להם יכולת לעזוב את המלון ולא להתפרנס ממקור פרנסה אחר.

יעל דניאלי: נכון שיש את אותה תוכנית הכשרה, היינו שמחים שהוועדה תוכל לתת דחיפה לתוכניות האלה כדי שיצאו לפועל כבר מחר בבוקר.

יעל דניאלי: שוב, העובדים שלנו, מרבית עובדי ענף התיירות הנכנסת, כבר יושבים בבית ואין להם שום יכולת להשתכר.

יעל דניאלי: דבר נוסף הוא הנושא של מצוקת המזומנים הקשה.

יעל דניאלי: המפקח על הבנקים הוציא הוראה לבנקים להתחשב בהחזר ההלוואות שלקחו המון מלונות בענף בהסדרים שניתנו בתחילת הקורונה.

יעל דניאלי: הסיפור של הלוואות בערבות מדינה.

יעל דניאלי: במלונות לא השתנה כלום.

יעל דניאלי: הם לא יכולים עדיין להחזיר את ההלוואות, אבל המועד שבו הם צריכים כבר להתחיל להחזיר את הלוואה עצמה הגיע.

יעל דניאלי: המפקח על הבנקים הוציא מכתב לבנקים, אבל בשטח זה לא עובד.

יעל דניאלי: עסקים שמבקשים לדחות או במצב של אי פירעון ההלוואה – לא מקבלים יחס אוהד ולא מקבלים הבנה ונדרשים להחזיר את ההלוואות האלה כבר ועכשיו.

יעל דניאלי: שוב, אני יודעת שהסיוע בדרך, אבל מצוקת המזומנים היא קשה מנשוא.

איתן גינזבורג: תודה רבה גברתי.

איתן גינזבורג: גנית פלג, יושבת-ראש אגודת מורי הדרך.

גנית פלג: צוהריים טובים לכולם, תחילה אני רוצה להודות לכם שהזמנתם אותנו, ואני רוצה להעיר שתי הערות לגבי הדברים שנאמרו ואז אומר את הדברים שיש לנו לומר.

איתן גינזבורג: באיזה עניין?

איתן גינזבורג: שנייה, אנחנו עם עשרות אנשים שמבקשים לדבר, עשרות.

איתן גינזבורג: ולכן אני קוצב את זמני הדיבור, מה שתספיקי בזמן הזה, תספיקי.

איתן גינזבורג: בסדר?

איתן גינזבורג: יש לך שלוש דקות דיבור.

איתן גינזבורג: זהו.

גנית פלג: בסדר.

גנית פלג: ראשית אני רוצה להתייחס לשני דברים, א' זה היוזמה לשלב מורי דרך בהדרכות ברשות הטבע והגנים.

גנית פלג: יש קצת בעיה עם העניין משום שהתקציב שניתן לנו כרגע לא מספק, אנחנו עשינו חשבון: בממוצע חמישה ימי הדרכה לשנה שלמה לכל מורה דרך.

גנית פלג: זה מעט מאוד.

גנית פלג: אתם מתארים לעצמכם שחלק ממורי הדרך לא קיבלו שכר מהיום הראשון לתחילת הקורונה, וחלקם לא קיבלו מיולי.

גנית פלג: לתת חמישה ימי הדרכה לכל מורה דרך בממוצע זה מעט מאוד ולא ייתן כיסוי לצרכים.

גנית פלג: ואני נאלצת לומר: הצרכים הקשים שמורי דרך מתמודדים איתם.

גנית פלג: אתמול דיברנו על זה כאן בוועדה, לא ארצה לחזור, אנחנו מתמודדים עם מקרים קשים מאוד של מורי דרך שנמצאים על סף אבדון, גם של חייהם.

גנית פלג: הדבר הנוסף שאני רוצה לומר - - -

צבי האוזר: אדוני יושב-ראש הוועדה, אם אפשר הערה רק לעניין הזה.

איתן גינזבורג: לא, שנייה, ניקח כמה ואז נפנה לחברי הכנסת.

גנית פלג: הדבר הנוסף שאני רוצה לומר הוא לגבי ההכשרות.

גנית פלג: ביקשנו להיות מעורבים בנושא של התאמת ההסבות המקצועיות, וזאת למה?

גנית פלג: משום שקמה יוזמה ורצון לתת לנו את הסל הזה, אבל כאשר הסתכלנו בניסיון הקודם וגם במה שמוצע לנו עכשיו על ידי ועדת הכלכלה, מצאנו שחלק מן ההכשרות לא יתאימו מראשית הדברים.

גנית פלג: ברשותך, אתמול הגשנו לוועדת הכלכלה מסמך מסודר, אחרי שיושבת-ראש הוועדה אתמול ביקשה מאיתנו, ראשי הארגונים של מורי הדרך להכין מסמך, ואת המסמך הזה הגשנו.

גנית פלג: במסמך ביקשנו לתת מענה לכל מיני דברים שעלו וצפו וצפים ויש איתם קשיים.

גנית פלג: יש לנו כאן בעיה של מורי דרך בשפות ייחודיות שאנחנו צריכים להתאים להם הכשרה, וגם למבוגרים.

איתן גינזבורג: הכול מפורט במסמך גברתי.

גנית פלג: נכון מאוד.

איתן גינזבורג: תודה רבה.

איתן גינזבורג: נעשה את זה כך, ניתן לשניים-שלושה דוברים מהציבור, ואז חברי כנסת, זאת כדי לאזן את הדיבור.

איתן גינזבורג: בסדר?

איתן גינזבורג: אני פונה לאלון וקנין, נציג חברות תיירות החוץ.

איתן גינזבורג: בבקשה אדוני.

אלון וקנין: אני בעלים של חברת הפקה ותיירות שבעצם עיקר העיסוק שלנו זה חברות וארגונים שיוצאים לחו"ל לטובת כנסים, אירועים, נופש וכולי.

אלון וקנין: התחום הזה הוא תחום שכבר נסגר מאמצע יולי, מהיום שבנט הודיע על כך שהוא ממליץ לא לטוס.

אלון וקנין: כתוצאה מההמלצה הזאת, חברות וארגונים, גם בימים אלה וגם עקב התפשטות האומיקרון, לא לוקחות סיכונים מקצועיים להשבית חברות וארגונים שלמים.

אלון וקנין: תוצר הלוואי של זה שאנחנו סגורים לחלוטין.

אלון וקנין: לא בסגר פורמאלי, אבל נמצאים בסגר במשך שלושה חודשים ויותר, ללא שום הכנסה וללא שום יכולת להעסיק את העובדים שלנו, בלי לפטר ובלי לשחרר עובדים.

גלעד קריב: התוצאה של העניין הזה היא גם שמזיזים אותנו בין המשרדים השונים בממשלה, בין משרד הכלכלה למשרד האוצר, לבין כל גוף אחר חוץ ממשרד התיירות שבעצם לא מתעסק בתיירות יוצאת.

גלעד קריב: מה שקורה זה שהתחושה שלנו היא שתיירות יוצאת לא נספרת כהכנסה, וזה תחום שמכניס מיליארדי שקלים לקופת המדינה בכל שנה עליהם אנחנו משלמים מיסים.

גלעד קריב: מה שקורה זה שאין שום סעיף בתוכנית הסיוע של משרד התיירות שהולכת לצאת, שום סעיף שמתייחס לאלפי סוכני נסיעות, מארגני תיירות, וחברות הפקה, מה שנקרא, תיירות יוצאת ולא תיירות נכנסת.

גלעד קריב: התחום הזה הוא תחום בקריסה.

גלעד קריב: אני פונה בכל לשון של בקשה לכל מי ששומע או לכל מי שיכול לעשות משהו בנידון, לפעול ולנסות לסייע בכל דרך, כי בלי סיוע של המדינה, לא נוכל לעמוד על הרגליים.

גלעד קריב: אין מטוס נכנס אם אין מטוס יוצא.

גלעד קריב: אז עם כל הכבוד לתמיכה שתחום התיירות הנכנסת כרגע מקבלת, גם שהיא לא מספיקה – תחום התיירות היוצאת לא מקבל שום תמיכה.

גלעד קריב: ההנחיות וההוראות שיוצאות כלפינו אינן ברורות.

גלעד קריב: עכשיו צמצמו את רשימת המדינות האסורות, אבל לדוגמה איחוד האמירויות עם 100 נדבקים בשבוע עדיין מוגדרת מדינה אדומה.

גלעד קריב: כל מיני נהלים שאינם ברורים.

גלעד קריב: ובכל מקרה, בכל התיירות המאורגנת אין היום אנשים או חברות או ארגונים שייקחו סיכון להוציא החוצה ממדינת ישראל, מה שגורם לנו נזק עצום.

גלעד קריב: לכן אני מבקש בכל לשון של בקשה: כל תמיכה, כל עזרה, כי אנחנו פשוט, מה שנקרא, תקועים בין השורות פה.

גלעד קריב: משרד התיירות לא אחראי על תיירות יוצאת, משרד הכלכלה לא לוקח אחריות, אין לנו כתובת, אין לנו עם מי לדבר, וכתוצאה מזה אנחנו פשוט בקריסה כלכלית.

גלעד קריב: אני אומר את זה בצורה הכי ברורה שיכולה להיות.

גלעד קריב: יש קריסה כלכלית בקרב מארגני התיירות היוצאת.

גלעד קריב: תודה אדוני, אנחנו נתייחס גם לסוגיה הזו.

גלעד קריב: בשעה שתיים מסיימים את הדיון, חשוב לנו שכל הזירות השונות של תחום התיירות תשמענה.

גלעד קריב: אני מראש אומר, הדיון הזה הוא דיון שנקבע לעיסוק בנושא הסיוע הממשלתי לשוק התיירות.

גלעד קריב: יש כאן נציגי ענפים חשובים מאוד, שגם קולם צריך להישמע, אני מניח שהדברים יישמעו בדיונים נוספים בוועדת הכלכלה.

גלעד קריב: הדיון הזה ניזום על ידי יושב-ראש הוועדה, מיכאל ביטון, ועל ידי כיושב-ראש ועדת החוקה, באופן ספציפי סביב נושא משק התיירות.

גלעד קריב: אז אני מתנצל מראש בפני דוברים שאולי לא יספיקו לדבר כאן היום, אבל נגיעתם לתחום התיירות יותר מצומצמת.

גלעד קריב: חברי הכנסת, אני מציע רק שנשמע את אחד מן הנציגים או הדוברים שמתייחס לענף התעופה הישראלי, ואז נעשה עוד פנייה לחברי כנסת, ונעבור לסירוגים בין הנציגים לבין חברי הכנסת.

גלעד קריב: מר שלומי עם שלום, סמנכ"ל חברת אל על, בבקשה; ולאחריו, חברת הכנסת עאידה תומא סלימאן.

שלומי עם שלום: ראשית אני רוצה להודות לך, יושב-ראש ועדת חוקה, וגם ליושב-ראש ועדת הכלכלה.

שלומי עם שלום: אני מבין שהוא בבידוד, אני שולח לו מכאן איחולי החלמה אני חושב שהדיון הזה חשוב מאוד.

שלומי עם שלום: אין חולק על זה שענף התעופה חווה את המשבר הגדול ביותר בתולדותיו.

שלומי עם שלום: אפילו במלחמות העולם, תנועת התעופה לא נעצרה לחלוטין, וזה קרה כאן עכשיו.

שלומי עם שלום: מדינות סגרו את השערים.

שלומי עם שלום: הדבר הזה השפיע מיד על חברות התעופה.

שלומי עם שלום: חברת אל על, ערב הקורונה, זו חברה עם הכנסות של 2.2 מיליארד דולר; 45 מטוסים; למעלה מ-6,500 עובדים.

שלומי עם שלום: אנחנו משלמים על המטוסים הללו שכירות בכל חודש, וכל מטוס שעומד על הקרקע אלו מיליוני דולרים שאנחנו צריכים לשלם ואין יכולת להטיס אנשים.

שלומי עם שלום: הנקודה הבאה – התעופה היא נכס אסטרטגי למדינת ישראל.

שלומי עם שלום: כולם מבינים את זה, ואין דרך אחרת לצאת מכאן מלבד באמצעות המטוסים הללו, אחרת אנחנו נהפוך לאי במצור.

שלומי עם שלום: אנחנו הבנו את זה ועשינו את המשימות שלנו במהלך הקורונה.

שלומי עם שלום: הבאנו את מכונות ההנשמה, חילצנו ישראלים מכל מקום שהם היו בעולם.

שלומי עם שלום: בתוך הקורונה היה גם מבצע שומר החומות והמשכנו להביא לכאן את הישראלים, כשכל חברות התעופה האחרות הפסיקו לטוס.

שלומי עם שלום: אני חושב שברור לכל אחד מה החשיבות של התעופה הישראלית.

שלומי עם שלום: אגב, ממשלות בעולם הבינו את זה, הם סייעו לחברות שלהם בעשרות מיליוני דולרים.

שלומי עם שלום: בארצות הברית בכמעט 70 – וסייעו פעם אחר פעם, במענקים, בהלוואות, בוויתור על אגרות.

שלומי עם שלום: גם כאן היו מתווי סיוע וגם עכשיו אנחנו בתהליך מול האוצר.

שלומי עם שלום: ואני כאן רוצה לברך, למרות שהוצאנו דיווח מידי שרק הגענו להסכם עקרוני, ואני מחויב כחברה תאגידית, ציבורית, לא להתייחס לפרטי המשא ומתן.

שלומי עם שלום: אז עדיין: מזכיר הממשלה, ראש הממשלה, שרת התחבורה כמובן, שר התיירות, שר האוצר, שרת הכלכלה, שרת הקליטה, שר התפוצות, וגם שר החקלאות.

שלומי עם שלום: כל אלה שרים שמעורבים שצורה כזאת או אחרת, מאחר והם מבינים שאנחנו ממשיכים להביא לפה עולים, ממשיכים לדאוג ליבוא וליצוא החקלאי – כולם תומכים בסיוע לאל על, וגם הרבה מאוד חברי כנסת, כולל יושבי הראש של הישיבה הזו.

שלומי עם שלום: החלטות, אנחנו לא מכירים החלטות הממשלה, אבל הם הסבו נזק, יש דוח של ארגון הבריאות העולמי, אני גם חושב שהארגון שלנו סובל מהרבה מאוד, או חוסר מידע או פייק ניוז.

שלומי עם שלום: ארגון הבריאות העולמי מפרסם דוח ואומר שהגבלת - - -

גלעד קריב: שלומי, רק אנא סיים.

גלעד קריב: משפטי סיכום.

שלומי עם שלום: עוד דקה, אדוני, דקה, כי אני גם מבקש מכם משהו, מחברי הכנסת.

שלומי עם שלום: חשוב שנדע כי כל הזמן אומרים נתב"ג, נתב"ג, אז ארגון הבריאות העולמי אמר, שהגבלת תנועה בין מדינות לא נמצא ככלי יעיל.

שלומי עם שלום: לא יעיל במאבק בקורונה, ולא באומיקרון בפרט.

שלומי עם שלום: בסוף זה חומק.

שלומי עם שלום: היום כשאנחנו מדברים, ואוסטרליה פתוחה גם לתיירים וגם לאזרחים, ניו זילנד מאפשרת כניסה ויציאה, גם מדינות שמטילות סגר על האזרחים, עדיין משאירות את השמים פתוחים.

שלומי עם שלום: אני לא מבקר את החלטות הממשלה, אבל יש כאן משהו ייחודי שהסב נזק ולכן אנחנו דורשים את הפיצוי.

גלעד קריב: תודה.

גלעד קריב: שלומי - - -

שלומי עם שלום: רק ברשותך, משהו אחרון שאני מבקש מכם.

גלעד קריב: שלומי, משפט אחרון.

גלעד קריב: יש עוד דוברים רבים.

שלומי עם שלום: אתה צודק אדוני, אני חושב שביום שאחרי, אנחנו חייבים לעשות כאן חוק לעידוד התעופה ואת זה אני מפנה אליכם.

שלומי עם שלום: יש הרבה מאוד אפליות, אנחנו לא טסים מעל סעודיה, לא טסים לטורקיה, יש המון דברים.

שלומי עם שלום: מדינות בעולם עושות חוק כזה.

שלומי עם שלום: בארצות הברית יש את fly America.

שלומי עם שלום: אני קורא כאן לכם לעשות חוק לעידוד התעופה הישראלית.

שלומי עם שלום: זה נכס אסטרטגי, זאת תשתית לאומית, והגיע הזמן שיהיה חוק כזה.

גלעד קריב: תודה, אדוני.

גלעד קריב: חברת הכנסת עאידה תומא סלימאן.

גלעד קריב: תודה רבה כבוד היושב-ראש, אני מודה לשניכם על היוזמה לקיום הדיון הזה, אני חושבת שהגיע הזמן באמת.

גלעד קריב: זה ענף שנפגע בצורה בלתי רגילה ואף אחד, לצערי הרב, לא רק שלא טיפל בנושא, אלא היו הצהרות מאוד מזעזעות בתקופה האחרונה.

גלעד קריב: גם בעניין מורי הדרך וגם בעניין הענף באופן כללי.

גלעד קריב: אני חושבת שאי אפשר להתייחס לנושא הקורונה בכל המדינה בצורה מסוימת, ודווקא בענף התיירות, לשמור אותם הצידה ולהתייחס אליהם בצורה שונה לגמרי.

גלעד קריב: מצד אחד, אי אפשר להשתמש אפילו במושג שמיים סגורים, כי השמיים לא סגורים.

גלעד קריב: הציבור במדינת ישראל יוצא, הציבור מטייל בעולם.

גלעד קריב: אם העניין הוא חשיפה לקורונה, אז תקרקעו את כל הציבור במדינת ישראל ואל תתנו להם לטוס.

גלעד קריב: אבל מצד אחד למנוע מהציבור, לתת לציבור לטייל בכל העולם, ולהשקיע בתיירות העולם, אבל לא לתת לאנשים מהעולם שיבואו וישקיעו ויוציאו כסף – אני חושבת שזה יפגע בנו לטווח ארוך בכל הענף הזה.

גלעד קריב: אני מכירה הרבה אנשים שעוסקים בענף.

גלעד קריב: אדבר קודם כל על עניין המלונאות, והוזכר העניין של הלוואות בערבות המדינה.

גלעד קריב: אני מכירה מלונאים שכבר התחילו לשלם ושילמו כמה חודשים, הוציאו מכספם האישי והשקיעו בעסק שלהם.

גלעד קריב: אני מכירה מישהו שמכר אדמה כדי להשקיע בעסק, כדי שיוכל לשלם את ההלוואות האלה, והם הגיעו למצב שהם לא יכולים להמשיך.

גלעד קריב: אז מה הייתה התגובה של הבנקים?

גלעד קריב: התגובה של הבנקים – אתה תעשה נזק בלתי הפיך לתיק שלך אצלנו ואנחנו נשים עליך עין ואנחנו נטפל בכם בצורה אחרת.

גלעד קריב: אני חושבת שזה לא מתקבל על הדעת.

גלעד קריב: לפחות, לפחות שהמדינה תצהיר שכל מי שיבקש דחייה, לא שיתנו הנחייה לבנקים, אלא תגיד בצורה הכי ברורה: כל מי שבענף הזה ומבקש דחייה של תשלום ההלוואה בערבות, יקבל את זה מידית.

גלעד קריב: אי אפשר לתת להם לקרוס בצורה כזו.

גלעד קריב: הדבר השני, כבוד היושב-ראש, כל הנושא הזה של תיירות נכנסת ממדינות כתומות.

גלעד קריב: מדינה כתומה יכולה להפוך ביום אחד למדינה אדומה, ואז כל מי שעשה כבר, הזמין וקבע טיסות ורוצה להגיע לארץ, 24 שעות לפני, הם צריכים להוציא להם אישור.

גלעד קריב: הם פונים להוציא את האישור, אומרים להם: כבר הפכו לאדום, תבטלו את הכול, הם לא נכנסים.

גלעד קריב: ואז, אפילו המקדמות ששילמו – שבינתיים הם מחכים לכסף הזה ולפעמים משתמשים בו – הם צריכים להחזיר ויש נזק.

גלעד קריב: אי אפשר לסבול מצב כזה.

גלעד קריב: לגבי מורי הדרך, אני חושבת שעם כל הכבוד, צריך לאפשר שימוש בוואוצ'רים שהם יבחרו את סוג ההכשרה שהם רוצים.

גלעד קריב: אתם יודעים שזרוע העבודה לא מאפשר את כל ההכשרות שיכולות להיות.

גלעד קריב: אם מישהו רוצה לעשות הסבה בתקופה הזו, שיעשה את זה.

גלעד קריב: דמי קיום של 2,500, סליחה?

גלעד קריב: מה יעשו עם זה?

גלעד קריב: ישלמו את התחבורה להכשרות?

גלעד קריב: מה בדיוק?

גלעד קריב: זה לא מתקבל על הדעת.

גלעד קריב: גם לעניין התקציב, כאשר הממשלה יושבת ונציגי הממשלה אומרים: אנחנו נספק לכם עבודה – תפרטו את זה, בואו נשמע.

גלעד קריב: כמה ימים?

גלעד קריב: כמה ימים ולכמה מורי דרך?

גלעד קריב: את זה אנחנו נדרוש.

גלעד קריב: התשובות הכלליות לא מקובלות.

עאידה תומא סלימאן: צריך להגדיל את התקציב הזה מידית.

גלעד קריב: שנייה, אדוני, שנייה.

קריאה: יש פה פקיד אוצר?

גלעד קריב: יש נציגת אוצר, ויש נציג תיירות.

גלעד קריב: אני מראש רוצה להשאיר מספיק זמן.

גלעד קריב: אנחנו נבקש פרטים מדויקים על סכומים, על איזה הכשרות פתוחות, מה גובה דמי הקיום, ומה שלא ייאמר היום, יוגש בכתב לשתי הוועדות.

גלעד קריב: אציע לעמיתי, גם דיון המשך.

גלעד קריב: לא הייתי פה בזמן הפתיחה כי הייתי באירוע מחוץ לכנסת, לבי מאוד כבד בדיון הזה על אופן ההתארגנות של הממשלה.

גלעד קריב: אני אומר את הדברים לקראת הסיכום.

גלעד קריב: אבל הדיון הזה לא יהיה בגדר שחרור קיטור.

גלעד קריב: אני כבר אומר מראש, אולי אומר עכשיו: תוכנית הסיוע של הממשלה לא נולדה מרצונה הטוב של הממשלה אלא מאיום של ועדות בכנסת שיפסיקו לאשר את ההגבלות בתחום הקורונה.

גלעד קריב: ואני עומד מאחורי זה, מכיוון שאני אחד מיושבי הראש של הוועדות שהודיעו, שאם לא יגובש מתווה לסיוע לתיירות, אנחנו נפסיק לאשר את הגבלות הקורונה.

גלעד קריב: ומאוד מטרידה אותנו העובדה שהיוזמה לתוכנית ממשלתית – שגם איתה יש הרבה מאוד בעיות – לא הגיעה בד בבד עם הטלת ההגבלות הראשונות על עולם התיירות.

גלעד קריב: אנחנו נדבר עוד לקראת הסיכום.

גלעד קריב: אני מקווה שגל התחלואה הנוכחי הוא האחרון, אבל אם הוא לא האחרון, אז צריך לראות את הגל הזה כגל האחרון שבו מוטלות הגבלות על ענפים ספציפיים, ואין בצד ההגבלות תוכניות סיוע מסוג כזה או אחר.

גלעד קריב: אף אחד לא אומר לממשלה הנוכחית לאמץ את נהלי הממשלה הקודמת.

גלעד קריב: אבל להותיר, לסגור ענף שלם ללא תוכנית סיוע, ולהיות במצב שכרגע כבר פותחים מחדש את השמיים, אבל הסיוע בפועל עוד לא הגיע – על זה אנחנו נאמר בדברי הסיכום.

גלעד קריב: אני מבקש מיד, חבר הכנסת האוזר, אני רוצה לסירוגין ברשותך, איתנו גברת טלי לאופר, מנכ"ל התאחדות סוכני הנסיעות ולאחריה חבר הכנסת צביקה האוזר.

טלי לאופר: תודה רבה, כבוד היושב-ראש, קודם כל תודה על הדיון החשוב והקריטי הזה, וגם על אמירות רבות שלך, אמירות מדויקות, במסגרת ועדת חוקה.

טלי לאופר: אדבר ישר ולעניין: אדוני, דיבר כאן היושב-ראש הקודם על השקופים, אנחנו, משרדי וסוכני הנסיעות, אנחנו השקופים של המדינה.

טלי לאופר: אנחנו בדיוק הפלח של ענף התיירות שהמדינה השאירה פצועה בשטח.

טלי לאופר: זנחה אותנו לחלוטין.

טלי לאופר: פירטו לך כאן וכולם יודעים, מה המרכיבים של תוכנית הסיוע של משרד התיירות – אין מענה למשרדי נסיעות, אין מענה לסוכני נסיעות.

טלי לאופר: אנחנו מדברים על ענף שמונה המון, מאות חברות שפזורות בפריפריה, פזורות במרכז, מורשות משפחתיות, אנחנו מדברים על סוכני נסיעות ממגזרים קשים, מכל המגזרים, בסדר?

טלי לאופר: החרדים, הערבים, במרכז, כולם.

טלי לאופר: אנחנו מדברים על אלפי אימהות חד הוריות שעוסקות בתחום הזה, והענף הזה ננטש לחלוטין בצד הדרך על ידי המדינה.

טלי לאופר: אין לו ולו אזכור אחד בתוכנית הסיוע.

טלי לאופר: סליחה, אתקן את עצמי, יש לו אזכור אחד, יש תמיכה לעובדים שהחליטו לעזוב את הענף.

טלי לאופר: באמת, תודה רבה, על אותם העסקים שמשלמים מיליארדים למדינה במיסים, על אותם עסקים ששומרים על האזרח הישראלי, על אותם עסקים שמעסיקים כאן

טלי לאופר: אלפי עובדים, מה שאתם עושים בתוכנית הסיוע זה גם לקחת את העובדים שאנחנו משלמים להם משכורות במשך שנתיים על כלום, על שמיים סגורים.

טלי לאופר: סגורים?

טלי לאופר: עזבו, סגורים באופן לא חוקי, זאת טענה אחרת וזה נדון בבג"ץ בעודנו מדברים, המדינה כבר קיבלה צו להסביר כל מיני דברים.

טלי לאופר: אבל שימו את זה בצד.

טלי לאופר: בעניין הסיוע, אדוני התבטא כמה וכמה פעמים בוועדת חוקה, שלא יהיה מצב שסוגרים ענפים ולא נותנים להם מענה.

טלי לאופר: המדינה סגרה אותנו, ואני אומרת כאן, ואני מסתכלת לחברי הכנסת בעיניים, כי הם ישבו מולי באין ספור דיונים כאלה.

טלי לאופר: תסתכלו לי בעיניים, סגרתם אותנו ובכל דיון אומרים שמגיע לנו וצריך לתת ואנחנו מחוץ לתוכנית הסיוע.

טלי לאופר: לא יעלה על הדעת כזה דבר.

טלי לאופר: ידע כל מעסיק בישראל שבעת צרה ממשלת ישראל תיטוש אותו.

טלי לאופר: זאת התכונה שלנו ואני מבקשת: זו קריאתנו האחרונה.

טלי לאופר: אדוני, אנחנו כל שתי דקות נמצאים בבג"ץ, על המשאבים המצומצמים, החברים המסכנים אצלנו, שלא מרוויחים שנתיים וכל היום צריכים לתת כסף לבג"ץ בשביל שיזוז משהו.

טלי לאופר: למה?

טלי לאופר: הרי אנחנו נלך על אפליה, כי כל יתר ענפי התיירות מקבלים, ואנחנו מוקצים ולא מקבלים.

טלי לאופר: אז למה, למה זה צריך להיות ככה?

טלי לאופר: למה הכנסת הזאת והממשלה הזאת לא יעשו את הדבר הראוי, הנכון והחוקי?

טלי לאופר: תודה.

גלעד קריב: תודה, גברת טלי לאופר.

גלעד קריב: חבר הכנסת צביקה האוזר, בבקשה אדוני.

גלעד קריב: מצטרף אלינו סגן שר השר קארה, ברוך הבא.

אביר קארה: איך הוא אמר, מה שטלי אמרה, הענף של טלי היה מוחרג גם בפעמים הקודמות, לא רק הפעם.

אביר קארה: והיא באמת צודקת, במקרים שלהם, יש אנשים שקיבלו והם לא.

אביר קארה: יתרה מזאת, צריך להזכיר פה, בגלל שהיא הזכירה שחלק מהענף לא קיבל, אני רוצה להזכיר גם את חנויות התיירות בצפת, להזכיר עוד אנשים שעוסקים בתיירות ולא נחשבים תיירות.

אביר קארה: אף אחד לא רוצה להתייחס אליהם.

אביר קארה: אני חושב שגם המקום של ועדת כלכלה להתחיל לסווג את כל העוסקים בתיירות תחת משרד התיירות.

אביר קארה: אנשים צריכים שיהיה להם אמא ואבא.

גלעד קריב: תודה סגן השר, בבקשה חבר הכנסת האוזר.

צבי האוזר: תודה רבה אדוני היושב-ראש, מדינת ישראל צריכה כל הזמן להסתכל צפונה ולהבין שזו מדינה שיכולה וצריכה לקלוט כעשרה מיליון תיירים בשנה.

צבי האוזר: זה ההישג הנדרש, זה המצפן, זה היעד.

צבי האוזר: אני מדבר כמובן על ימים שהם לא ימי קורונה, אבל אסור שהמשבר הזה של המגפה ירחיק אותנו מהשגת היעד הזה.

צבי האוזר: לכן אנחנו חייבים מבחינה אסטרטגית כראייה לאומית, לוודא שימור של תשתיות, תיירות, הן אנושיות – בראש ובראשונה – והן תשתיות של מלונות, תשתיות של תעופה, תשתיות של עסקים משרתים.

צבי האוזר: העובדה שישראל תוכל בשנים הקרובות לקלוט כעשרה מיליון תיירים, זה אחד הכלים המרכזיים לצמיחה ברמה לאומית.

צבי האוזר: אלה אולי הכלים הקלים ביותר להביא צמיחה גדולה.

צבי האוזר: ואנחנו מדינה שקלטה בטרום הקורונה כארבעה מיליון, הקפיצה בין שלושה לארבעה מיליון הייתה מהירה מאוד, ועוד לא קלטנו תיירים מהמזרח, מסין, מאזורים אחרים בעולם.

צבי האוזר: שוב, בימים רגילים פוסט קורונה, ישראל יכולה להיות שם.

צבי האוזר: בהקשר הזה, אנחנו צריכים עכשיו לראות לא רק איך אנחנו עוזרים לאותם אנשים שעוסקים בענף החשוב הזה עם פוטנציאל הצמיחה אולי הגדול ביותר במדינת ישראל, אלא גם למצוא פתרונות איך אנחנו הופכים את הלימון הזה ללימונדה.

צבי האוזר: אחד הדברים שאני הצעתי, ופניתי לשר האוצר, לשר התיירות, לשר העבודה והרווחה, זה לקחת את הפיילוט שהיה שנה שעברה והסתיים לפני כשבועיים-שלושה.

צבי האוזר: במסגרת הפיילוט הועסקו כ-500 אנשים ברשות הטבע והגנים שעבדו בשימור ושיקום תשתיות תיירות, תיירות מורשת.

צבי האוזר: הפיילוט הזה היה פיילוט מצוין.

צבי האוזר: עם שביעות רצון מאוד גבוהה מאותם 500 אנשים שעסקו בהם.

צבי האוזר: רובם, מורי דרך שנפלטו, והוא היה עם שביעות רצון מאוד גבוהה של המדינה.

צבי האוזר: במקום שאנשים ישבו בבית ויקבלו דמי אבטלה, אנשים יצאו יום יום לעבודה.

צבי האוזר: עבודה מחוץ לבית באוויר הפתוח, ובנו תשתיות שבעתיד יקלטו עשרה מיליון תיירים.

צבי האוזר: אני מבקש את התייחסות האוצר: הפיילוט הזה נסגר, הוא נסגר כי חשבו שהקורונה מאחורינו.

צבי האוזר: אותם 500 – בקלות אפשר להפוך אותם ל-3,000, 4,000 אנשים, בקלות, אדוני היושב-ראש.

צבי האוזר: אני מדבר על מציאת עבודה, לא רק סיוע לאדם עצמו שיישאר בתחום ולא יעבור לתחומים או יאבד עצמו בין ארבע קירות ביתו, אלא יבטיחו או יקדימו השקעה שממילא נצטרך לעשות אותה אם אנחנו נקלוט בעתיד את אותם עשרה מיליון תיירים.

צבי האוזר: לכן, א' – קודם כל אני מוחה על כך שפניתי ולא קיבלתי שום תשובה.

צבי האוזר: ב' – אני מבין שאיתנו נעם דן מהאוצר, אני מבקש התייחסות קונקרטית.

צבי האוזר: הפיילוט הזה הצליח ב-500 איש.

צבי האוזר: רשות הטבע והגנים מעוניינים, אנשים מעוניינים לחזור, שחררו אותם הביתה.

צבי האוזר: שידרגנו תשתיות מורשת, הייתה עבודה נוספת בנושא של מלחמה במינים פולשים.

צבי האוזר: אלה סוגי מלאכות שאותם מורי דרך ואנשי תיירות, מבינים את חשיבותם, אוהבים אותם ובקיאים בהם.

צבי האוזר: אני מבקש עכשיו שהוועדה הזאת תדרוש, קודם כל מידית לחדש את אותם 500.

צבי האוזר: ואני מבקש אבני דרך להגדלה ל-3,000 או 4,000 איש.

צבי האוזר: אני מוכן לשבת עם אנשי האוצר ולהוכיח שזאת ההשקעה הטובה ביותר של עלות מול תועלת במצב הקשה שנקלענו אליו.

צבי האוזר: זאת מדינה שמתנהלת בפלגמטיות.

צבי האוזר: זאת מדינה שמתנהגת בצורה לא יעילה המחויבת המציאות.

צבי האוזר: אני לא מבין למה הפיילוט הזה הסתיים.

צבי האוזר: אני לא מבין מי קיבל החלטה שהקורונה הסתיימה.

צבי האוזר: ואנחנו רואים איך הגל החמישי הגיע שהורידו את השלטר על פרויקט כזה שהקפיץ 500 איש, אפשר לעשות הרבה יותר, את תשתיות התיירות במדינת ישראל בעלות תוספתית זניחה אל מול מה שהיה.

צבי האוזר: אבקש התייחסות קונקרטית.

צבי האוזר: אמרת כאן היושב-ראש, משהו מאוד טוב, אנחנו לא באנו להוציא קיטור, באנו ואני אומר – זה קצה חוט שאני מבקש לאחוז בו, אני מבקש למשוך אותו.

צבי האוזר: ואני מבקש להקצות זמן לתשובה.

צבי האוזר: אני מוכן להיכנס לדיון כלכלי מול האוצר ולהוכיח שמבחינת האינטרס הציבורי, והתועלת הלאומית, התל"ג, זה הדבר הנכון לעשותו.

צבי האוזר: תודה רבה.

גלעד קריב: תודה, אדוני.

גלעד קריב: עוד אתייחס בדברי הסיכום איך אנחנו נמשיך.

גלעד קריב: ויהיה סיכום ביניים בלבד, אני אומר את הדברים האלה לנציגי משרדי הממשלה.

גלעד קריב: אנחנו ממשיכים הלאה, מר יוני שפירא, יושב-ראש ארגון מורי הדרך, מורשת דרך, ארגון נוסף של מורי הדרך, בבקשה, בקצרה.

גלעד קריב: אחריו ידבר מר יוסי פתאל, מנהל לשכת מארגני תיירות נכנסת לישראל.

יונתן שפירא: תודה רבה כבוד היושב-ראש, תודה רבה לחברי הכנסת, ואני נאלץ להגיד: תודה רבה לכם כי הדהדתם דברים שאנחנו כבר כותבים מעל שנה.

יונתן שפירא: פרויקטים, תוכניות, הסבות, הצעות, והתשובה שקיבלנו מכל מי שפנינו אליהם: לכו לתיירות, לכו למשרד הרלוונטי, אין תקציבים, ודברים לא נעשו.

יונתן שפירא: 500 האיש האלה זה פרויקט אדיר שאפשר למנף אותו וחייבים למנף אותו.

יונתן שפירא: אבל אנחנו חייבים לזכור דבר אחד, ב-1 ביולי לא רק סגרו את השמים, אלא ביטלו לנו את הפעילות.

יונתן שפירא: לכולנו, למורי הדרך בתיירות הנכנסת היו יומנים מלאים.

יונתן שפירא: מיום ליום סגרו לנו את הקבוצות.

יונתן שפירא: כאשר אתה מבטל ברגע האחרון מלון, טיסה, פעילות, אתה משלם פיצוי.

יונתן שפירא: לא פיצו אותנו.

יונתן שפירא: וכרגע כשאומרים לנו שההכשרות והפרויקטים עם רשות הטבע והגנים אולי בעוד שבועיים נקבל את המתווה, אז זה עוד שבועיים שאנחנו נחנקים.

יונתן שפירא: אנחנו מאז יולי ללא שקל הכנסה.

גלעד קריב: אני כדרך אגב, ביקשתי מנציגי האוצר כבר, הייתה לי שיחה עם הגורמים הממונים באוצר, שאם זה המסלול שבחרתם – תוציאו מקדמות.

גלעד קריב: תוציאו מקדמות ותשלמו מראש על ההדרכה.

יונתן שפירא: אנחנו מציעים - - -

גלעד קריב: א', הדברים האלה יתבררו, אני אציג תכף רשימת שאלות למשרד התיירות.

יונתן שפירא: זאת אחת ההצעות שלנו, שישלמו עשרה ימי עבודה למורי דרך, דרך רשות הטבע והגנים.

יונתן שפירא: והוא מתחייב בהמשך - - -

גלעד קריב: ההצעה הזו הונחה על ידי לפתח משרד התיירות ומשרד האוצר, עוד לפני שהכריזו על המתווה.

יונתן שפירא: הייתי רוצה לציין ברשותך עוד דבר אחד, ואני רוצה לחזק פה את הדברים של טלי לאופר: אתם מציעים או שר האוצר הציע לנו להחליף מקצוע, והוא מציע לנו הסבות.

יונתן שפירא: הסבות זה לקחת את אנשי התיירות שהושקעו בהם שנים של עבודה והתמחות, ולהוציא אותם מענף התיירות לאיזשהו ענף היי-טק, לאיזשהו ענף אחר.

יונתן שפירא: הסיכוי שהם יקבלו אחרי ההכשרה, ואני לא מדבר על 2,500 השקלים – שאיתם חיים בתקופת ההכשרה, איך משפחה יכולה לעשות את זה?

יונתן שפירא: אבל אחרי ההכשרה, איך בן אדם בן 50, 55, אחרי ארבעה חודשי הכשרה בהיי-טק, ומוציא את קורות החיים שלו, ל-40,30 חברות, והם רואים שהיו לו 30 שנה בתיירות – הוא לא יתקבל לעבודה.

יונתן שפירא: הסיכוי לקבל עבודה אחרי הכשרה שואף לאפס.

יונתן שפירא: זה הכול זריית חול בעיניים.

גלעד קריב: יוני, אנחנו בניגוד אולי לגורמים כאלה ואחרים מבקשים ממכם לא להחליף מהר מקצוע.

גלעד קריב: אנחנו מאמינים בענף התיירות, אנחנו מאמינים בתרומה שלו לחוסן הכלכלי של מדינת ישראל.

גלעד קריב: אני חושב שלפחות - -

אביר קארה: ושהוא עוד יחזור בגדול.

גלעד קריב: - - למערכת היחסים של מדינת ישראל עם מדינות העולם, למערכת היחסים של מדינת ישראל עם קהילות העם היהודי וקהילות לא יהודיות שמגיעות לישראל בצורה קבועה.

גלעד קריב: אל תחליפו את המקצוע הזה, זה התפקיד שלנו, לגרום למדינה להבין שאם סוגרים את השמיים, עוזרים לענפים שנפגעו מסגירת השמיים.

יונתן שפירא: תודה.

יונתן שפירא: ואני חייב לציין שאנחנו עדיין בקשר עם הקהילות, אנחנו בקשר עם הלקוחות, ואנחנו יכולים לשמש עדיין כשגרירים של רצון טוב של המדינה בעולם הנוצרי והיהודי.

גלעד קריב: אני מבקש עכשיו שני נציגים שקצת יותר ממעוף הציפור.

גלעד קריב: ראשית, נשיא לה"ב – לשכת ארגוני העצמאיים, רועי כהן, ואחריו רמי בז'ה, יושב-ראש פורום העצמאיים בהסתדרות.

גלעד קריב: רק חברים, אני מבקש בקצרה ובמיקוד פרקטי.

גלעד קריב: זאת הזדמנות לברך אותך רועי, על בחירתך לכהונה נוספת כנשיא לה"ב.

גלעד קריב: בבקשה, מר רועי כהן, ואחריו מר רמי בז'ה.

רועי כהן: שלום לכולם, אני רוצה להודות לכבוד היושב-ראש על הדיון, בדיוק הייתי בוועדת כספים בדיון לגבי מחנק האשראי והעובדה שאפילו ברגעים אלה, כבוד היושב-ראש, הקרן בערבות מדינה הופסקה עבור ציבור בעלי העסקים ואין את אותה קרן שנתנה סיוע עם גרייס לשנתיים וחלוקה לעשר שנים ופריים פלוס אחד וחצי.

רועי כהן: בעצם עסקים כרגע שנקלעו למחנק בעקבות ההגבלות ובעקבות הרצון בכלל להמשיך לשרוד, אין להם כרגע מענה בערבות מדינה.

רועי כהן: בנוסף, אני מצטרף לכל הדברים שטלי לאופר, מנכ"לית התאחדות סוכני הנסיעות, שהיא חברה בלה"ב, וכמובן מורי הדרך, וחברות הסעות האוטובוסים, וכל מי שבעצם ברגעים אלה מרגיש שמדינת ישראל מטילה מגבלות מבלי לתת מענה לפיצוי.

רועי כהן: כבוד היושב-ראש, לא שמעתי שהורידו את הארנונה, לא ב-30%, לא ב-50%, אלא ההפך, העלו את הארנונה.

רועי כהן: לא שמעתי שהורידו את החשמל, אלא העלו את החשמל.

רועי כהן: השכירויות ממשיכות, ההלוואות ממשיכות, וההכנסות יורדות.

רועי כהן: בגלל הדבר הזה יצאנו לרחובות במרץ 2020, וגרמנו למדינה תוך חודשיים להביא תוכנית כלכלית, כי אף אחד לא התכוון – כמו שאמרת היושב-ראש – לתת מענה לציבור העצמאיים ובעלי העסקים.

רועי כהן: אני זוכר את זה שבמדרגות משרד האוצר הציעו לי 3,000 או 4,000 שקל פיצוי לכל עצמאי, ובסוף הגענו איתם לתוכנית כלכלית שנתנה מענה גם לנושא של הוצאות קבועות, וגם בטח ובטח מענה הרבה יותר גדול מבחינת המחייה והעזרה והסיוע ליום יום במחייה.

רועי כהן: מה שאני קורא, חבר הכנסת גלעד קריב, ברגעים אלה אם נופל טיל, חס וחלילה, יש את מס רכוש, היא יודעת לתת מענה על זגוגית, על גדר שנהרסה, על רכב שנפגע, היא יודעת לתת מענה.

רועי כהן: אתה רק צריך למלא טופס, בא שמאי ונותן.

רועי כהן: אותו דבר צריך להיות קרן לפיצוי בעצמאיים ובעלי העסקים.

רועי כהן: תתנו בנו אמון, תפסיקו להגיד לציבור העצמאיים: אתם רמאים וגנבים.

רועי כהן: בן אדם ימלא דוח, ירד לו ההכנסות כך וכך בעקבות ההגבלות האלה, אתם תלכו לבדוק אם ירדו ההכנסות ותתנו לו פיצויים.

רועי כהן: אתם לא תשאירו אותו באוויר.

רועי כהן: מה זה הדבר הזה?

רועי כהן: מאיפה מגיעה התעוזה הזאת לבוא ולהגיד לבעל עסק: אני מוריד לך את ההכנסות ב-50%, ואני לא נותן לך פיצוי.

רועי כהן: מאיפה זה מגיע?

רועי כהן: אני רוצה לדעת מי שם באוצר יש לו את האומץ להגיד לאנשים: חברים, אני מוריד לכם ב-50% את ההכנסה, ואתם ממשיכים לשלם את כל ההוצאות.

רועי כהן: אני רוצה לראות אם אחד מהם לא יקבל משכורת שלושה חודשים, מה הוא יעשה.

רועי כהן: אני רוצה לראות את אותם האנשים האלה ששלושה חודשים לא ייכנס להם משכורת לבנק מה קורה אתם.

רועי כהן: עם המשכנתא שלהם חוזרת, וההוצאות שלהם, וההלוואות שלהם חוזרות.

רועי כהן: די נמאס כבר עם הדרך הזאת.

רועי כהן: כל פעם גורמים לנו לצאת מהכלים ולבוא כמו איזה עניים בפתח.

רועי כהן: אתם קבעתם הגבלות – תתנו פיצוי.

רועי כהן: פיצוי לא לכל העצמאיים, אני לא בא ואומר לכל העצמאיים.

רועי כהן: נגיד בנק ישראל אמר לי: רועי, אני יודע לעשות את זה בפינצטה.

רועי כהן: לתת מענה בדיוק כמו במדינות המפותחות.

רועי כהן: לענפים שנפגעים: תרבות, תיירות, תעופה, כל הדברים האלה – בפינצטה לתת להם מענה.

רועי כהן: אבל לא, כאן באים ומפחידים את כל חברי הכנסת: חברים, זה יעלה מיליארדים, ואנחנו נפתח את זה לכל המשק, כל המשק יצטרך לקבל.

רועי כהן: לא – אנחנו לא באנו לבקש לכל המשק, אנחנו באנו לבקש לאלה שאתה פוגע בהם בהכנסה, ואתה פוגע להם ביכולת להתקיים.

רועי כהן: אני שמח ומברך על ההחלטה של יושבת-ראש מפלגת העבודה, שרת התחבורה, שהודיעה שלא, וגם אתה פתחת ואמרת את זה, אדוני היושב-ראש:

רועי כהן: לא יהיו יותר הגבלות אם לא יהיה מענה של פיצוי.

רועי כהן: אסור לאשר יותר את ההגבלות ללא מענה של פיצוי.

רועי כהן: וכמובן שאני מזכיר שגם ברגעים אלה, כל מדינת ישראל נמצאת בבידוד, ומי לא מקבל פיצוי על ימי בידוד?

רועי כהן: רק ציבור העצמאים.

רועי כהן: למה?

רועי כהן: כי הלכנו לעתירה לבג"ץ ורק אחרי שמונה חודשים שמשכו אותנו, בסוף בג"ץ קבע שהמדינה צריכה לפרסם תזכיר, וראה איזה פלא, פרסמה תזכיר.

רועי כהן: וכמה כסף היא רוצה לתת לציבור העצמאיים?

רועי כהן: 61 שקל ליום אדוני היושב-ראש.

רועי כהן: נמצא שם סגן השר אביר קארה, שאמור ומתעתד לייצג את העצמאיים, תשאל אותו אם עצמאי יכול להתפרנס מ-61 שקל ליום, זאת ההצעה שיצאה תחת הממשלה שהוא חבר בה.

רועי כהן: הממשלה הוציאה על 61 שקל יום פיצוי - - -

גלעד קריב: רועי, תודה.

רועי כהן: - - אני באמת אומר לכל חברי הכנסת:

רועי כהן: תפסיקו להפוך את העצמאיים לשק החבטות של המדינה, ותגרמו לכך שהם יהיו גאים שהם קמים בבוקר ומקיימים את העסקים שלהם ויקבלו מענה, פיצוי הולם על כל הגבלה.

רועי כהן: תודה רבה.

גלעד קריב: תודה רבה.

גלעד קריב: בבקשה, שי גל, מפורום העצמאיים בהסתדרות.

גלעד קריב: רק ממש בקצרה כי יש עוד כמה דוברים.

גלעד קריב: ואנחנו רוצים תשובות ממשרדי התיירות והאוצר.

שי גל: נמצאים פה גורמי ענף התיירות שבטח אמרו את דבריהם, לא אחזור על מה שנאמר.

שי גל: רק אומר שחוכמה מאוד קטנה לנסות למנוע את ההתפשטות של הנגיף הבריאותי ולגרום לגל חמישי או גל מי יודע כמה של קריסת עסקים.

שי גל: לכן, כמו שאתה אמרת בפתח הדיון, אמנם לא הייתי כאן כי הייתי בדיון בוועדת הכספים בנושא ההלוואות, אז אני יודע בדיוק מה אמרת ואני מצטרף לדבריך.

שי גל: מה שיש לי להגיד הוא שאם מגבילים – מפצים.

שי גל: חייבים לדאוג לזה.

שי גל: התפקיד של הכנסת בעניין הזה הוא חשוב מאוד כי הממשלה מכהנת מאמון הכנסת, לא להפך.

שי גל: הכנסת יכולה ללחוץ על הבלם לעיתים, כפי שאתה בוועדה שלך הגדרת שלא יאושרו תקנות אם לא יבואו פיצויים, כך הכנסת צריכה לנהוג – ללחוץ על הבלם.

שי גל: מביאים לכם לאישור תקנות?

שי גל: יפה מאוד, לא מתווכחים עם השיקולים האפידמיולוגיים, אבל עם כל מה שקשור לדברים המשקיים, למחירים שמשלם המשק, בעיקר העסקים הקטנים והבינוניים, צריך ללחוץ על הבלם עד הרגע שבו יוכרזו פיצויים.

שי גל: תודה רבה.

גלעד קריב: תודה.

גלעד קריב: חברים, אני באמת אומר, יהיו פה עוד שני דוברים ואז אני עובר למשרדי הממשלה.

גלעד קריב: ככל שיהיו דוברים נוספים, אציע לחברי מיכאל, יושב-ראש ועדת הכלכלה לקיים דיון המשך.

גלעד קריב: גם כדי לראות מה התשובות ושיעורי הבית שניתן לחברים.

גלעד קריב: אני מעלה כאן, הטריטוריה היא בעיקרה טריטוריה של ועדת הכלכלה, אנחנו נוגעים בדבר מכיוון שאנחנו הוועדה שביקשו ממנה לאשר את ההגבלות על היציאה מישראל, ולקחנו לעצמנו את הסמכות גם לדון בהגבלות על הכניסה לישראל, שבכלל לא מוסדרות בתקנות.

גלעד קריב: יש פה סוגיה כשלעצמה.

גלעד קריב: לא יודע אם בעת הזו, הבית הזה לא צריך לחשוב על ועדת משנה, ועדה משותפת שתלווה את ענף התיירות.

גלעד קריב: אני שומע את מה שאומרים חברי הכנסת, אני חושב שיש פה ענף מובחן שנפגע מאוד מתקופת הקורונה, ויכול להיות, עוד פעם, זאת לא הטריטוריה של ועדת חוקה, אבל זה אחד הדברים שאדבר עליהם עם יושב-ראש ועדת הכלכלה.

גלעד קריב: האם לא צריך שיהיה פה ממש מהלך פרלמנטרי לחודשים הקרובים, שבא ואומר: מסתכלים מקרוב על ענף התיירות ומלווים אותו.

גלעד קריב: בכל מקרה, אני רוצה לפנות כרגע לנציג יאט"א, ארגון חברות התעופה הבין-לאומי, קובי זוסמן.

גלעד קריב: בבקשה בקצרה ולאחריו, לנה דרובצ'בסקי, ממובילות המחאה של ענף התיירות, ואז אנחנו נפנה למשרדי הממשלה.

קובי זוסמן: תודה רבה אדוני היושב-ראש, תודה על הדיון החשוב מאוד הזה.

קובי זוסמן: אדבר קצרה, שמי קובי זוסמן, אני מנכ"ל ארגון יאט"א, ארגון חברות התעופה שכולל בתוכו את כל החברות שלמעשה מגיעות למדינת ישראל, בין אם הן חברות זרות ובין אם הן חברות מקומיות.

קובי זוסמן: אדוני היושב-ראש, אמרת לא להוציא קיטור, אז אני רוצה לבקש את עזרת הוועדה במשהו פרקטי מאוד: החל מ-1 בינואר, חברות התעופה, כולן, ללא יוצא מן הכלל, משלמות אגרות בשיעור שעולה ב-10% בשנת 2022 לעומת שנת 2021.

קובי זוסמן: אין חולק שאנחנו צריכים לשלם אגרות, משום שאנחנו מקבלים שרות ואפילו שירות טוב מרשות שדות התעופה, אבל לאור המציאות שכולם מכירים בה, המשבר חסר התקדים של חברות התעופה, שיש מקום לאזן בין הצרכים.

קובי זוסמן: פנינו מספר פעמים למשרד התחבורה ולרשות שדות התעופה, לא אמרנו שאנחנו לא רוצים לשלם את התוספת של 10%, ביקשנו רק לדחות את זה.

קובי זוסמן: נאמר פה על ידי חברי ממשרד התיירות שהמדינה לא יודעת לפצות בדיעבד, אני מדבר על משהו שמכאן והלאה.

קובי זוסמן: לכן אני מבקש את עזרת הוועדה בלהקפיא את האגרות הללו או לדחות אותם או לפרוס אותם.

גלעד קריב: אני מניח שהוגשה בקשה למשרד התחבורה.

קובי זוסמן: פנינו למשרד התחבורה - ללא שום מענה.

גלעד קריב: אדוני, אתה יכול רק לומר, לסבר את אוזנינו, אם יש לכם את המידע: כמה עובדים ישראליים מועסקים על ידי חברות התעופה הזרות שמפעילות קווים לארץ.

גלעד קריב: יש לכם הערכה?

קובי זוסמן: לפני הקורונה פעלו פה למעלה מ-150 חברות.

קובי זוסמן: אני מתאר לעצמי שכל חברה מייצגת משהו כמו עשרות עובדים כאשר כביכול השמיים פתוחים.

קובי זוסמן: למרות ששוב אני אומר – מדינת ישראל היא מדינה קשה מאוד לחברות התעופה לפעול בה, בהיבט של הקורונה, אנחנו כנראה המדינה שנקטה בתהליכים הכי קיצוניים ומאוד יוצאי דופן.

קובי זוסמן: הרבה מאוד חברות נאלצו לפטר עובדים, אנחנו מדברים על מאות רבות של אנשים.

גלעד קריב: אני מציע שתעשו בדיקה.

גלעד קריב: אני חושב שזה נתון חשוב לדיון שלנו.

גלעד קריב: כמה בסופו של דבר, ישראלים וישראליות מתפרנסים מחברות תעופה זרות.

גלעד קריב: אני רוצה רק לומר, כדי שלא ישתמע אולי מבין השורות:

גלעד קריב: אני כיושב-ראש ועדת חוקה תמכתי ואני עומד מאחורי אותה תמיכה, בצעדים המהירים של הממשלה בראשית גל האומיקרון.

גלעד קריב: שיבחתי בוועדה וגם בתקשורת את העובדה שממשלת ישראל הייתה הממשלה הראשונה בעולם המערבי שבטווח של 12 שעות – הייתי חלק מהדיונים – הגיבה מהר מאוד לאיום.

גלעד קריב: אני חושב שהרווחנו בין ארבעה לשישה שבועות של היערכות מוקדמת להתפרצות.

גלעד קריב: ומי שיודע מה קורה בבתי החולים ומדבר עם מנהלי בתי החולים.

גלעד קריב: ומי שעוקב גם אחרי מספרי ההתחסנות יודע שארבעה עד שישה שבועות הללו בדחיית גל האומיקרון בישראל, למול מדינות אירופה – הציל חיים.

גלעד קריב: וזה כולל היכולת לאשר כרגע בוסטר רביעי שכבר התחסנו בו 25,000 איש ועוד 75,000 הזמינו תורי חיסון בימים הקרובים.

גלעד קריב: אני לא מבקר את ההחלטה של הממשלה לסגור את השמיים כדי להשאיר את המשק פתוח.

גלעד קריב: אני חושב שהממשלה עם כל הכבוד, חייבת להבין שכשהיא סוגרת שמים ויש לזה השלכות על ענף מסוים, אז מיד כשמציגים את ההגבלות, גם מציעים את תוכנית הפיצוי והסיוע, וכאן יש לי קושי.

גלעד קריב: תודה על דבריך, לנה דרובצ'בסקי, צריך להקפיד בשמם של אנשים.

גלעד קריב: לנה בבקשה.

לנה דרובצ'בסקי: דרובצ'סקי, שלום.

גלעד קריב: בבקשה.

לנה דרובצ'בסקי: יש אלפי עסקים, לא 500 איש, אלפי עסקים ועשרות אלפי עובדים שנמצאים כבר כמעט שנתיים בהזיה.

לנה דרובצ'בסקי: שכחו אותנו בבית, ותקעו אותנו בסגר ומיולי, רובנו ככולנו לא מקבלים שום פיצוי.

לנה דרובצ'בסקי: עזבו פיצוי, זה דמי קיום בסיסיים.

לנה דרובצ'בסקי: אנשים לא יכולים להתפרנס, כי הם כל הזמן נמצאים באיזשהו מצב ביניים של מדינה שמבטיחה להם, הנה, עוד רגע פותחים, הנה, עוד רגע פותחים – תכניסו הזמנות, ושנייה אחר כך המדינה סוגרת.

לנה דרובצ'בסקי: עוד פעם ועוד פעם ועוד פעם ודוחה ומשנה את ההחלטות שלה.

לנה דרובצ'בסקי: לא יכול להיות מצב שממשיכים להפקיר כל כך הרבה אנשים והפתרונות שמציעים לנו הם פתרונות שיכולים לתת מענה לקבוצות כל כך קטנות כמו איזה כמה מורי דרך שמקבלים חמישה ימי עבודה, או איזשהו ענף קטן של חלק מהסוכנים.

לנה דרובצ'בסקי: לא יכול להיות מצב שאותו בעל גלריה בצפת מופקר, לא יכול להיות מצב שאותו בעל מכבסה שבפועל 50% מהעסקים שלו היו על בסיס עבודה מול מלונות שאין להם תיירים כרגע, יהיה מופקר.

לנה דרובצ'בסקי: חייבים להיות פתרונות לכל הענף הזה, ואני ממש לא מפחדת שמדינת ישראל תתגייס ותיתן מענה לאזרחים שבוחרים את נבחרי הציבור ומשלמים את משכורותיהם ואת משכורות עובדי הציבור.

לנה דרובצ'בסקי: אנחנו לא ישנים בלילות ואנחנו כל הלילה וכל היום לא מוצאים דרך כבר להשמיע את הזעקה שלנו, ואנחנו נמשיך להשמיע את הזעקה הזאת בסופו של דבר.

לנה דרובצ'בסקי: אבל אתם לא יכולים להרשות לעצמכם לישון בלילה – 700,000 עובדי המגזר הציבורי, אם רק אתם הייתם יוצאים לטיול פעם אחת בחודש במקום לחפש לנו דרך להסבה מקצועית, פעם אחת בחודש, אתם יודעים כמה ימי עבודה הייתם מכניסים לכל הענף כולו בחודש?

לנה דרובצ'בסקי: עשיתי בשבילכם חשבון, שישה ימי עבודה בחודש, שישה ימי עבודה עבורי זה 6,000 שקל.

לנה דרובצ'בסקי: זה יותר מכל פתרון מונחת שהוצע לי עד היום כמורת דרך.

גלעד קריב: תודה, גברתי.

גלעד קריב: תודה, דברים חשובים.

גלעד קריב: מכובדי, ניתן גם - - -

אביר קארה: השאלה אם נציג ההסתדרות היה מסכים איתה על הדברים שהיא אמרה, שהמגזר הציבורי צריך לקחת חלק.

אביר קארה: יש עוד שאלה אחת, אתם מדברים פה על תיירות ואנחנו נכנסים גם לאירוע שגם התרבות כבר נמצאת בפנים.

אביר קארה: שבוע שעבר אישרו בקניונים, הרימו את כל הכיסאות והשולחנות במזנון המהיר בחצי מהקניונים.

אביר קארה: אני חושב שמשרדי הממשלה שעכשיו צריכים להשיב פה, צריכים להשיב בצורה קצת יותר רחבה.

גלעד קריב: שנייה - - -

אביר קארה: הדיון הזה הוא תרבות, פנאי ונראה לי עסקים, לא רק תיירות.

גלעד קריב: לא - - -

אביר קארה: זה הכותרת של הדיוןץ

גלעד קריב: אני מבין.

גלעד קריב: הדיון הזה - - -

אביר קארה: ובתיירות עוד דבר אחד: להתייחס לכלל העוסקים בענף התיירות.

אביר קארה: לא להגיד, נתנו משהו, מענה בענף התיירות שהוא לא באמת מענה לכל הענף.

גלעד קריב: ברור לי.

גלעד קריב: אני אומר עוד פעם, לצערי חברי, יושב-ראש ועדת הכלכלה, לא כאן, אחרת הוא היה יושב ומוביל את הדיון כי זה תחום אחריותה של הוועדה.

גלעד קריב: אבל אני אבוא איתו בדין ודברים.

גלעד קריב: ברור שיש הרבה אנשים שרצו לדבר בזירות נוספות.

גלעד קריב: צריך אולי לקיים עוד דיון, כי לצערי, גם כאן ועדת החוקה מעורבת בהטלת ההגבלות, למשל, על עולם התרבות.

גלעד קריב: אנחנו נקיים את זה.

גלעד קריב: אני פונה כרגע למשרדי האוצר והתיירות, נציגת משרד האוצר איתנו?

גלעד קריב: אני חייב לומר שקצת מצער אותי - -

נעם דן: הייתי אמורה להגיע, כבר הייתי בדרך לירושלים, ואז התבשרתי שאני צריכה לעשות בדיקת קורונה.

נעם דן: הייתי כבר על כביש מס' 1.

גלעד קריב: הכול בסדר, תודה.

גלעד קריב: תראו, אני מבקש את ההתייחסות של נציגי שני המשרדים, אומר בדיוק למה, ואני מניח שתהיינה עוד שאלות, ואנחנו נמשיך לעקוב.

גלעד קריב: אני מבקש להבין בקצרה, אבל בצורה ברורה, מה כוללת תוכנית הסיוע הממשלתית?

גלעד קריב: לרבות, לאיזה תתי ענפים בתחום התיירות היא נותנת מענה, ואיזה תתי ענפים היא לא נותנת מענה?

גלעד קריב: ומה הסכומים?

גלעד קריב: זאת בקשה אחת.

גלעד קריב: בעניין מורי הדרך, אני מבקש להבין עוד פעם, מה היקפי הסיוע פר מורה או מורה?

גלעד קריב: אני מבקש תשובה על סוגיית המקדמות שעלתה בעבר – האם בכוונת

גלעד קריב: כם לאפשר, דרך רשות הטבע והגנים או לא דרך רשות הטבע והגנים, שאנשים יקבלו מקדמה על חשבון אותם ימי סיור?

גלעד קריב: אני מבקש התייחסות לדבריו של חבר הכנסת האוזר על חידוש הפיילוט וההרחבה שלו.

גלעד קריב: בעניין המלונות, וזה לא רק המלונות, זה מלונות ויתר עסקי התיירות.

גלעד קריב: אני מבקש לקבל את ההתייחסות שלכם לנושא: מעורבות הממשלה בדחייה של החזרי ההלוואות על פי תוכניות הסיוע הממשלתיות.

גלעד קריב: עברנו פה כמה חודשים, הלכה למעשה, של שמיים סגורים.

גלעד קריב: פתחנו לחודש למתווה של קבוצות שהיה מתווה מאוד מצומצם וסגרנו מחדש.

גלעד קריב: האם במצב הזה, בנק ישראל והאוצר, לא צריכים לא ברמת ההמלצה אלא ברמת ההנחיה וגיבוש התוכניות למול הבנקים – לתת עכשיו גרייס נוסף של כמה חודשים לעסקים שפועלים בתחום התיירות?

גלעד קריב: אני מבקש תשובה לנושא הזה.

גלעד קריב: אני מבקש להבין, האם ישנה כוונה לתוכניות סיוע ממשלתיות במסלולים של אשראי והלוואות לעסקים ספציפיים בתחום התיירות לאור הפגיעה הספציפית בענף הזה?

גלעד קריב: ואם התשובה היא 'לא' – ברצוני להבין, האם זה נשקל?

גלעד קריב: האם התקבלה החלטה על ידי מנכ"ל האוצר ושר האוצר לדחות את פתיחת מסלולי ההלוואות והאשראי לעסקים בתחום התיירות?

גלעד קריב: ואם הדבר הזה לא נדון על ידי המנכ"ל ועל ידי השר, אנחנו מבקשים לקיים דיון ואנחנו נקיים פה דיון כדי לקבל תשובה פורמאלית שלכם בנושא הזה.

גלעד קריב: בנושא חברות התעופה הזרות והאגרות, אנחנו נפנה למשרד התחבורה ולשרת התחבורה ונברר את העניין.

אדוני, הייתי ממליץ שגם משרד האוצר, כי הרי לא משרד התחבורה יחליט על אגרות כאלה.

גלעד קריב: בסדר.

סימון דוידסון: הייתי ממליץ שהיא תרשום את השאלות קודם, כי היא לא תזכור כלום.

גלעד קריב: בסדר גמור.

גלעד קריב: אני אומר עוד פעם - - -

סימון דוידסון: שאלת פה חמש שאלות כבר ואין סיכוי שהיא זוכרת.

גלעד קריב: חברים, חלק זה משרד התיירות וחלק זה משרד האוצר, והם יתחלקו ביניהם במתן התשובות.

גלעד קריב: בתוך ההתייחסות לאיזה תתי ענפים נכללים בתוכניות הסיוע, אני מבקש את ההתייחסות שלכם למה שמכונה: מארגני התיירות הנכנסת ומארגני התיירות היוצאת.

גלעד קריב: דהיינו, לא מלונות, לא מורי דרך, לא חברות תעופה, אותם סוכנויות שלפעמים הם גם סוכנויות קטנות, משפחתיות, בין אם זה תיירות נכנסת, שאז ברור מה קרה להם מסגירת השמיים לתיירים.

גלעד קריב: אבל אני מזכיר שהכנסת והממשלה סגרו גם את התיירות היוצאת ברשימה של המדינות האדומות, למדינות המאוד פופולאריות לנסיעה.

גלעד קריב: אז מה עושים גם למארגני התיירות היוצאת.

טלי לאופר: אדוני, אם אפשר רק לדייק, מדובר על משרדי וסוכני נסיעות.

טלי לאופר: מארגני תיירות יוצאת, משרדי נסיעות וסוכני נסיעות.

טלי לאופר: זה חשוב כי בסוף אנחנו תמיד נשארים בחוץ.

גלעד קריב: לכך התכוונתי.

טלי לאופר: תודה רבה.

גלעד קריב: יש לנו לעניין הזה עוד 10 דקות, אנחנו נאריך בעוד כמה דקות.

גלעד קריב: אבל אנחנו מבקשים תשובות קונקרטיות, ואני אומר עוד פעם: הצעתי תהיה לקיים עוד דיון גם על הזירות הנוספות, אבל גם כדי לקבל תשובות נוספות על תחום התיירות.

גלעד קריב: מיותר לציין שכרגע אנחנו במגמה של הסרת ההגבלות.

גלעד קריב: אבל ההגבלות האלה לא מוסרות לחלוטין.

גלעד קריב: אני מפה יורד שתי קומות כדי לאשר עוד פעם רשימה של מדינות אדומות.

גלעד קריב: רשימה יותר מצומצמת, אבל כדי לאשר אותה.

גלעד קריב: ככל שהממשלה מעוניינת שאנחנו נמשיך לגבות אותה בשמירה על מערכת הגבלות מסוימת, חייבת לבוא תוכנית סיוע ופיצוי.

גלעד קריב: ואני כבר אומר לכם מראש, שאם יהיה פה גל שישי ועוד הגבלות, אז לא יהיה גרייס מהכנסת לממשלה – שמהר מהר צריך לאשר הגבלות, ועכשיו בואו נתחיל דיון על תוכנית סיוע.

גלעד קריב: כי יש לכם כבר את כל הסימנים המעידים לגל הבא.

גלעד קריב: בפעם הבאה, בפעם הראשונה שאתם מביאים הגבלות, השאלה הראשונה תהיה: מה תוכנית הסיוע שהפעלתם באותה ישיבת קבינט או ממשלה שבה התקבלו ההחלטות על ההגבלות?

גלעד קריב: תראו את זה כגרייס של ועדות הכנסת לממשלה לגל הזה שהתרגש עלינו כמעט בהפתעה, האומיקרון, זה לא יחזור על עצמו הגרייס הזה.

גלעד קריב: אז בבקשה מי מתחיל?

אורי מקלב: אדוני היושב-ראש, אני לא שמעתי – נותני השירותים בתוך שדה התעופה - - -

גלעד קריב: כן, אנחנו מבקשים להבין מי תתי הענפים שלא מכוסים בתוכנית הסיוע.

אורי מקלב: האם הם מציינים את נותני השירותים בשדות התעופה, אם חברות התעופה כן, אז כל נותני השירותים של חברות התעופה.

אורי מקלב: יש מי שמביא את המטוס ל - - -

גלעד קריב: זה ברור.

אורי מקלב: וכל השירותים שיש ולפני איזה חברות שנותנות את זה.

אורי מקלב: והם צמצמו מ-1,000 עובדים ל - - -

גלעד קריב: לכן אנחנו רוצים פירוט על תתי הענפים שנכללים ומה לא נכלל.

אם אפשר אדוני, מילה אחת לפני שמשרדי הממשלה יעלו.

אני חושב שהבעיה פה היא לא רק ברצון, הבעיה המרכזית היא הרצון, אבל אני חושב שמשרדי הממשלה, והכותרת שהממשלה כל הזמן מדבררת זה לחיות עם הקורונה.

כשאתה חי עם משהו, אתה מתכנן אותו.

אולי נשאל את משרדי הממשלה, ואני כמעט בטוח שהתשובה היא לא, צריך להיות תעריף מוכן להגבלות בתחומים הללו – שלא יהיה ויכוח מהתחלה, כי הרי ההגבלות הן לא חדשות, זה לא המצאות חדשות.

מחר אתה יכול להגביל יציאה ל-X מקומות, ל-Y מקומות, אפשר להגביל מקום מסוים, בקניונים וכולי.

צריכים לדעת על כל הענפים, כמו שאמר כאן חברי על הענפים שהם משרתי שדות התעופה והדברים הללו.

אורי מקלב: חברות התעופה.

אבל גם חברות תעופה, וגם על הדברים מסביב, פשוט שיהיה תעריף.

ואז, אם באמת נגיע למה שאתה אומר, שזה דבר מצוין, שבו ועדת חוקה תאשר כשהיא יודעת שלוחצים על הכפתור בוועדת הכספים או איפה שצריך.

צריך שיהיה פשוט מוכן תעריף מוסכם לכל הגבלה, על פי ימים, בצורה מסודרת ואז יהיה אפשר להפעיל את המערכת.

לצערי אני חושב שבורחים מזה.

לא רוצים לעשות את זה, אז זורקים קצת למורי דרך, ומשתיקים קצת את הדבר הפופולארי הזה.

ואז שוכחים את סוכני הנסיעות, חברות התעופה וכולי.

אנחנו חייבים לדרוש מהמדינה להכין סט של חיים לצד הקורונה בחלק הכלכלי שלו.

כמה שווה יום הגבלה או יום ללא פעילות, חודש, שבוע, באיזה תחומים, כמה וכולי.

יריבו יומיים או חודש על הפרטים אבל בסופו של דבר, זה יהיה דבר שיוכל לעבוד בצורה מסודרת.

גלעד קריב: תודה.

גלעד קריב: אני כבר יאמר שאני בעוד דקות אחדות, כדי לא לקטוע את הדיון, אני מציע שנאריך אותו ברבע שעה.

גלעד קריב: אני אבקש מחברי, סימון דוידסון, ליטול את הובלת הישיבה, ואני ארד לוועדת חוקה לדיון.

אין ראוי ממנו לעניין הזה.

גלעד קריב: נכון.

גלעד קריב: לא סתם נבחר.

גלעד קריב: כן, אנחנו נמתין לחבר הכנסת מקלב בהודעות הקריטיות.

גלעד קריב: אני מבקש אם כן את ההתייחסות של משרדי הממשלה.

נעם דן: אני פה, אשמח להתייחס.

גלעד קריב: בבקשה, גברת נעם דן, הרפרנטית מאגף התקציבים במשרד האוצר, בבקשה.

נעם דן: נכון, רפרנטית תיירות באגף התקציבים באוצר.

נעם דן: כמו שאמר עכשיו חבר הכנסת, החלטת הממשלה של הסיוע לענף התיירות באמת משקפת את מדיניות הממשלה של חיים לצד הקורונה.

נעם דן: מצד אחד, ברור לכולנו שהקורונה לא תיעלם בזמן הקרוב.

נעם דן: אנחנו כנראה בשנה-שנתיים לא נחזור לשיאים של 4.5 מיליון תיירים כמו שהיה ב-2019.

נעם דן: מצד שני, ההחלטה מראה בצורה ברורה שלא מוותרים על ענף התיירות.

נעם דן: ממשיכים לתמוך בתשתיות התיירותיות החיוניות שהם מתקנים, מלונאים, ומארגני תיירות נכנסת.

נעם דן: כדי שביום בו כן ישובו התיירים, המדינה תוכל לקבל אותם.

נעם דן: וביתר העסקים שנפגעו מהגבלות על ענף התיירות - - -

טלי לאופר: הנה אדוני, משרד האוצר בעצמו אומר שהוא - - - רק לתיירות נכנסת.

נעם דן: אשמח לסיים להתייחס.

גלעד קריב: כן, בבקשה.

גלעד קריב: טלי, שנייה.

טלי לאופר: סליחה.

נעם דן: הממשלה מייצרת מקומות עבודה, ואפרט כי אני יודעת שאתם רוצים שאפרט על כל הסעיפים, אז אפרט את זה עכשיו.

נעם דן: עלו פה כמה שאלות לגבי הסעיפים, אז אני מתחילה: לגבי בתי מלון, בתי מלון שחוו ירידה של מעל 40% במחזור העסקים ביחס ל-2019, ושכן 40% מהכנסתם ב-2019 הייתה מתיירות נכנסת, הם ייהנו מתוספת מענקים של 150 מיליון ש"ח עבור תקופות יולי עד דצמבר.

נעם דן: זאת תוספת על המענק הייחודי שכבר ניתן, של 300 מיליוני שקלים.

נעם דן: מארגני תיירות נכנסת, אנחנו נקצה משאבים לתמיכה החל מפעולות השיווק, שימור עובדים, והוצאות שוטפות בסך כולל של 60 מיליון שקלים.

גלעד קריב: נעם, אני מבקש להבין: א', דיברת בלשון עתיד, "נקצה".

גלעד קריב: ו-ב', אני רוצה להבין מה הפרמטרים.

נעם דן: זה כבר עבר.

נעם דן: ההחלטה עברה כבר.

נעם דן: לדעתי ב-28 אם אני לא טועה.

נעם דן: ומשרד התיירות – שנציגו נמצא בדיון – עובד ממש בימים אלה כבר על פרסום הנוהל.

נעם דן: הנהלים הולכים לצאת והמענקים יינתנו.

גלעד קריב: ואלה יהיו מענקים שיינתנו על בסיס מה?

גלעד קריב: על ירידה בהכנסות למול 2019?

נעם דן: ספציפית זה שונה, במלונות המענקים הם פר חדר, החזר פר חדר.

נעם דן: זה תלוי בגודל המלון.

נעם דן: במארגני תיירות נכנסת זה החזרי הוצאות, אם זה על פעולות שיווק שהם עדיין נוקטים כדי לשמר, למשל, קשר עם התיירים בחו"ל, אם זה על כוח האדם שהם עדיין משמרים, ואם זה על הוצאות שוטפות שיש להם.

גלעד קריב: אני מבין.

גלעד קריב: מדוע לא קיים הסדר דומה של סוג של מענקים, תמיכה בשימור עובדים, פעילות מקצועית לסוכנויות נסיעות?

נעם דן: אתה רוצה שאסיים לפרט על ההחלטה ואז אתייחס?

גלעד קריב: בבקשה, כן.

נעם דן: איך שנוח לכם.

נעם דן: לגבי מורי דרך, היה מתווה דרך רשות הטבע והגנים – לדעתי זה מה שדיבר עליו חבר הכנסת האוזר, אני לא בטוחה – של סבסוד סיורים.

נעם דן: הוא היה על סך 5 מיליון שקלים.

צבי האוזר: לא, לא, זה לא סבסוד סיורים ברשות הטבע והגנים – נעם, אני מתנצל, ברשות הטבע והגנים הועסקו במשך שנה 500 אנשים, שרובם היו מורי דרך.

צבי האוזר: ההעסקה היא בחוץ, באוויר הפתוח, והייתה מוכוונת לשיפור תשתיות תיירות, לשיקום תשתיות מורשת.

צבי האוזר: הייתה שביעות רצון גבוהה מצד העובדים, שביעות רצון גבוהה מאוד מצד רשות הטבע והגנים.

צבי האוזר: זה ממילא פרויקטים שהמדינה לאורך זמן תצטרך לעשות.

צבי האוזר: במקום שישלמו לאנשים כסף וישבו בבית, אנשים יצאו החוצה, קיבלו גם משמעות ליום-יום שלהם ועבדו.

צבי האוזר: 500 האלה, אפשר להגדיל אותם ל-5,000, זה היה פיילוט.

צבי האוזר: במקום להגדיל ל-5,000, אתם החלטתם לפני כחודש שהקורונה הסתיימה.

נעם דן: אנחנו?

נעם דן: משרד האוצר מחליט לגבי - - -

גלעד קריב: לא, לא, שנייה.

צבי האוזר: האוצר, התיירות, המדינה, הממשלה, יד ימין ויד שמאל ביחד.

גלעד קריב: חבר הכנסת האוזר, שנייה, אני רוצה רגע גם מכיוון שאני חושב שהתשובות חשובות: נעם, יש פה סוגיה ספציפית, אני מבקש שתבדקו, אני מבקש לקבל תשובה בכתב.

גלעד קריב: מכיוון שחבר הכנסת האוזר פנה אליכם, ולא קיבל, אז לכן עכשיו זאת תהיה פנייה של שתי ועדות – ועדת החוקה, ועדת הכלכלה, אנחנו מבקשים תשובה בכתב על הפרויקט שהופעל ברשות הטבע והגנים.

גלעד קריב: אם צריך שהתשובה תהיה ביחד עם משרד התיירות או משרדים אחרים, אני יודע שהרשות להגנת הטבע כפופה למשרד להגנת הסביבה ולא לתיירות, אנחנו מבקשים לקבל תשובה לפנייתו של חבר הכנסת האוזר, מדוע הופסק פיילוט העסקה של עובדים מתחום התיירות בפרויקטים של רשות הטבע והגנים?

גלעד קריב: זה לא קשור לפרויקט הסיורים שטרם יצא אל הפועל.

נעם דן: בסדר גמור.

צבי האוזר: זה סיכום תשתיות מורשת ומלחמה במינים פולשים.

גלעד קריב: הלאה, בבקשה.

נעם דן: אני כמובן אשיב בכתב לגבי זה.

נעם דן: הפרויקט של הסיורים כן יצא אל הפועל.

נעם דן: אנחנו הולכים להגדיל אותו ב-25 מיליון שקלים.

נעם דן: זאת אומרת ש-5 מיליון שקלים הולכים להכפיל פי חמש.

נעם דן: לגבי עובדים נוספים שמושפעים מהמגבלות על ענף התיירות ובאופן כללי מירידת הפעילות שאנחנו יודעים שהיא קיימת ואנחנו לא יודעים מתי הקורונה תיגמר, אנחנו לא יודעים מתי הפעילות תחזור לשיא שלה, כמו ב-2019, אז יש מתווה של הכשרות מקצועיות - - -

גלעד קריב: רגע, לפני זה, הזכרת את פרויקט הסיורים.

גלעד קריב: מה היקף פרויקט הסיורים?

נעם דן: היקף של 25 מיליון שקלים.

נעם דן: בנוסף ל-5 מיליון שקלים.

גלעד קריב: שאמור להיתרגם לכמה ימי הדרכה להערכתכם?

גלעד קריב: – רגע, עכשיו זה שלב תשובות האוצר – כמה להערכתכם, לכמה אנשים אתם מבקשים לתת מענה במסלול הזה?

גלעד קריב: ועל פי זה, כמה ימי הדרכה הם אמורים לקבל במסגרת התוכנית?

נעם דן: על זה משרד התיירות יודע להרחיב הרבה יותר ממני, כי הם הפעילו את המתווה הזה מול רשות הטבע והגנים.

גלעד קריב: טוב, נשמע את התשובה.

גלעד קריב: תשובת האוצר על נושא המקדמות, האם מורי דרך יכולים לקבל כרגע, בזמן של ימים, תשלום מוקדם עבור עשרה סיורים?

גלעד קריב: אחרי שמורי הדרך של התיירות הנכנסת, הלכה למעשה לא עובדים, לא עובדים בשנתיים האחרונות, ומיולי אין פתרון.

אביר קארה: ומתי מוסיפים את משרדי הנסיעות למתווה?

גלעד קריב: רגע, אני לא עובר לתיירות.

אביר קארה: צריך להוסיף.

אביר קארה: יש עוד אנשים שצריך להוסיף אותם למתווה.

גלעד קריב: שנייה.

אביר קארה: גם אם עושים כל מיני, מקצים תקציבים מסוימים, שיעשו התאמה על עוד דברים.

גלעד קריב: מיד, אני רוצה תשובה לגבי נושא המקדמות.

פיני שני: אענה על זה ברשותך: שר התיירות הנחה למצוא פתרון לנושא המקדמה, אנחנו בשיח עם החשב הכלכלי לעניין.

פיני שני: אנחנו מקווים שלקראת - - -

גלעד קריב: מה הצפי מבחינת לוחות זמנים?

פיני שני: כמו שאמרתי בתחילת הישיבה בזמן שחבר הכנסת גינזבורג ניהל, אנחנו מקווים שהנוהל יתפרסם תוך שבוע-שבועיים, במסגרתו גם ניתן מענה לסיפור המקדמות, והפרויקט יצא לדרך.

גלעד קריב: אני רוצה רק להזכיר שבניגוד לסוגיית האומיקרון וסגירת השמיים, לתיירות יוצאת, למשל, הסיפור של מורי ומורות הדרך הוא הרבה יותר ממושך.

גלעד קריב: למעט שלושה שבועות של מתווה הקבוצות, שגם בו לא ניתן מענה דרמטי למורי דרך.

גלעד קריב: אז לשמוע שהאירוע מתגלגל פה בעצם מיולי, ואנחנו היום, שישה שבועות אחרי תחילת האומיקרון, מדברים על עוד שבוע-שבועיים, שיתפרסם קול הקורא, ואז, בוא, ייקח עוד שבוע-שבועיים שהראשון יראה את המקדמה בחשבון הבנק.

גלעד קריב: חבר'ה, אני חייב לומר שאני לא יושב-ראש ועדת הכלכלה, אני לא עובד לרוב למול משרד התיירות, אבל יש פה תחושה קשה של איזשהם קצבי זמן - - -

שוב, בגלל שהכלים לא מוכנים.

הם לא מכינים את הכלים כדי להשתמש בהם מידית כשצריך.

אביר קארה: אני חושב - - -

גלעד קריב: אני מבקש לקבל תשובה - - -

פיני שני: - - - זה לא מה שמתקיים בשטח.

פיני שני: עד סוף שנת 2020, הופעלה ברשות הטבע והגנים תוכנית שאפשרה סיורים למורי הדרך שעבדו בהם.

פיני שני: להזכיר לכולם - - -

גלעד קריב: באיזה היקף כספי?

פיני שני: תכף, חלקם, בהיקף כספי של 10 מיליון ש"ח.

יונתן שפירא: חמישה ימי סיור.

פיני שני: יוני, תן לי לדבר בבקשה.

פיני שני: ברשותכם, עד סוף יוני קיבלו מורי הדרך פיצוי במסגרת התוכנית הלאומית.

פיני שני: חלק ממורי הדרך עשו הסבות לתיירות הפנים שמשגשגת, בניגוד למה שנאמר כאן.

גלעד קריב: בסדר גמור.

פיני שני: וחלק אכן בבעיה.

פיני שני: אנחנו לא טוענים.

פיני שני: להזכיר לכולם, הממשלה החליטה על כך ביום ראשון שעבר.

פיני שני: מדובר על סכום כסף גדול שאנחנו מסדירים אותו והוא יוצא לדרך.

גלעד קריב: מה להערכתכם מספר ימי הסיור שיעמדו לצורך העניין?

גלעד קריב: הרי, באמת, אני מסכים - - -

פיני שני: אני עונה על זה.

גלעד קריב: בבקשה.

פיני שני: אנחנו יודעים בנקודת הזמן הזו את התקציב שהוקצה.

פיני שני: בשנה שעברה נרשמו כ-1,500 מורי דרך לעבודה ברשות הטבע והגנים.

פיני שני: יש בישראל כ-8,000 מורי דרך שמחזיקים רישיון.

פיני שני: חלק גדול מהם עובדים בתיירות הפנים, חלק מהם לא מתפרנס מהוראת דרך.

פיני שני: המספר של מורי הדרך שהיום זקוקים לאותה עבודה הוא נעלם.

פיני שני: אנחנו מניחים שמדובר על מספרים הרבה יותר קטנים ממה שאומרים מורי הדרך.

פיני שני: ביקשנו מהם גם לבדוק את זה.

פיני שני: הם לא חזרו אלינו עם תשובות.

יונתן שפירא: אנחנו ביקשנו סקר.

יונתן שפירא: זה אתם אמרתם לנו.

פיני שני: שנייה, תן לי לסיים, לא הפרעתי לך.

פיני שני: נעשה מאמץ לשלב על פי הקריטריונים שהם יציבו לנו את מורי הדרך שבמצוקה הכי גדולה.

פיני שני: כמו שאמרת ואנחנו אמרנו, נעשה מאמץ לתת מקדמות.

פיני שני: אנחנו מכירים במצוקה ואנחנו מקווים שחלק ממנה תיפתר ולו במעט עם פתיחת השמיים בקרוב.

גלעד קריב: אם נרשמו 1,500 מורי דרך, אז בוא נישאר רגע עם המספר הזה.

גלעד קריב: התקציב שקיבלתם, מה המשמעות הכספית אם יש 1,500 מורי דרך שגם עכשיו צריכים עבודה?

פיני שני: עלות של יום הדרכה היא כ-1,000 שקל.

פיני שני: הווה אומר, 25 מיליון לחלק ל-1,500, זה המספר שנגיע אליו.

פיני שני: בסדר, זה כפול 1,000 שקל.

גלעד קריב: אני מבקש לקבל תוך שבוע תשובה בכתב לשתי הוועדות על ההערכה שלכם, על הטווח.

גלעד קריב: כל תוכנית ממשלתית אי אפשר לומר – טוב נראה.

גלעד קריב: תעשו סקר, תעשו בדיקה, תפתחו מוקד שירים טלפון ל-1,500 האלה ותראו אם הם מעוניינים בתוכנית.

גלעד קריב: אני מבקש תוך שבוע תשובה בכתב לשתי הוועדות, ממשרד התיירות, מה ההערכה שלכם לגבי היקפי הסיוע למורי דרך ותשובה ברורה בנושא המקדמות.

אביר קארה: משרד התיירות לא אמור לייצג את כל העוסקים בתיירות?

גלעד קריב: אבל בסדר, אנחנו מתקדמים.

אביר קארה: אבל יש פה אנשים שלא מיוצגים על משרד התיירות, ואני רוצה שתהיה גם תשובה של משרד התיירות בוועדה הבאה שהם מזמנים, האם הם מתכוונים לייצג אנשים שעוסקים בתיירות יוצאת והם לא נכנסים ולא נחשבים חלק מענף התיירות - -

גלעד קריב: עכשיו אנחנו מדברים על זה.

אביר קארה: - - אבל אי אפשר, כי אתה לא תמצא פתרון לכולם, אתה תמצא פתרון חלקי לחלק מהאנשים.

אביר קארה: דרך אגב, אני מסכים עם כל הדברים שאתה אומר.

אביר קארה: זה נפלא כל מה שאתה אומר פה.

גלעד קריב: אז אנחנו עוברים עכשיו הלאה.

אביר קארה: אבל באמת, גם עם העניין הזה של מורי דרך, הם אמורים לקבל ייצוג ממשרד התיירות ולא אמורים להיכנס פה לוויכוח מולם.

גלעד קריב: בסדר.

גלעד קריב: משרדי הממשלה לא - - -

נעם דן: אני רוצה להתייחס - - -

גלעד קריב: כן, נעם, אני מבקש את המשך ההתייחסות שלך, כולל התייחסות לסקטורים שלא כלולים בתוכנית.

נעם דן: מבחינת סקטורים שלא כלולים בתוכנית, אנחנו עשינו תוכנית של הכשרות מקצועיות לכל העוסקים שמושפעים באיזושהי דרך מענף התיירות.

נעם דן: זה עלות של עד 20,000 שקלים להכשרה מקצועית ללא מגבלת תפוסה בסבסוד המדינה למשך חצי שנה.

טלי לאופר: רק שיהיה ברור, זה למי שעוזב את המקצוע, למי שעוזב את ענף התיירות.

גלעד קריב: טלי, שנייה.

גלעד קריב: אנחנו לא יכולים להתקדם, זה לא פגישה שלכם עם משרד האוצר.

גלעד קריב: שנייה, אנחנו מנסים - - -

טלי לאופר: אדוני רק יבין: אין לנו עוד במה לדבר, אין לנו עוד במה.

גלעד קריב: גברת לאופר, שנייה.

נעם דן: בנוסף, תינתן מלגה חודשית של הכשרה עד 10,000 ש"ח כתלות באורך ההכשרה, והיא יכולה להגיע גם לארבעה חודשים.

נעם דן: וזאת ללא קשר, ללא בחינת מקורות הכנסה אחרים כמו שבדרך כלל קורה.

גלעד קריב: 10,000 ש"ח עבור?

נעם דן: אני רוצה רגע לפרט על זה.

גלעד קריב: נעם, אני רוצה רגע להבין: 10,000 שקל למה?

גלעד קריב: לארבעת החודשים?

נעם דן: כן.

נעם דן: נמצאת פה גם נציגה של זרוע העבודה והיא תכנס עוד יותר לפרטים.

נעם דן: אני רוצה רגע להגיד: באמת לצערנו מהקורונה נפגעו הרבה מאוד עסקים, והייתה תמיכה ממשלתית גורפת בכלל לעסקים שהסתיימה – כידוע לכולם פה – ביוני האחרון.

נעם דן: הסיוע שניתן היום והוא ניתן אגב לא רק מההחלטה מתאריך 28 בנובמבר, סיוע ייחודי שניתן לכל אורך תקופת הקורונה לענף התיירות הנכנסת.

נעם דן: הוא ניתן, כי ענף התיירות, לפי איך שהמדינה מגדירה אותו, זה ענף שמכניס כסף למדינה ולעסקים אחרים שחלקם גם נמצאים פה היום, שנהנים מהתיירות הנכנסת.

נעם דן: המדינה הגדירה את המלונות ואת מארגני התיירות הנכנסת כתשתית תיירותית חיונית.

נעם דן: היא הגדירה בחוק לעידוד השקעות הון, הגדירה את זה בנהלי משרד התיירות שתומכים בשגרה, במארגני תיירות נכנסת ובמלונות.

נעם דן: בשגרה לפני שהקורונה התחילה כבר, לאורך שנים ארוכות.

נעם דן: אנחנו מצרים מאוד, מצרים מאוד בפגיעה שענף סוכני הנסיעות של תיירים שטסים לחו"ל, אבל הם לא מוגדרים תיירות נכנסת לפי משרד התיירות ולפי המדינה.

נעם דן: אם - - -

גלעד קריב: טוב, הבנתי.

נעם דן: רגע, שנייה אסביר למה לנו אין יכולת לייחד מהענפים - - -

טלי לאופר: הם לא מוגדרים אזרחי המדינה שזה - --

גלעד קריב: לא, לא, שנייה.

גלעד קריב: סליחה, בזה הרגע אין זכות דיבור לאף אחד.

גלעד קריב: אני מקבל תשובות ממשרדי הממשלה.

טלי לאופר: פשוט כואב.

גלעד קריב: אני מבין, אבל יש לנו עוד שבע דקות, יהיה עוד דיון המשך, אבל המטרה היא לתת גם שיעורי בית למשרדים.

טלי לאופר: תודה.

נעם דן: ישבנו שעות עם המון גורמים שנמצאים פה בישיבה עכשיו, אין לנו יכולת לייחד אותם ענפית את סוכני הנסיעות, וגם למעשה ככל עסק רגיל שפתוח והפעילות שלו נפגעה, לא חזר לגמרי לפעילות.

גלעד קריב: סליחה גברתי, אני מבקש ממך להבין, האם יש לך עוד דוגמאות לעסקים שבעצם נאמר להם שכל מרחב הפעילות העסקית שלהם מושבת מכוח ההגבלות של הקורונה?

גלעד קריב: למשל מועדוני כושר, אנחנו מקשים על כניסה של אנשים בלי תו ירוק, אבל אנחנו אומרים להם – אם תעשו בדיקה של אנטיגן, אתם יכולים להיכנס.

גלעד קריב: אני רוצה לשאול, האם אתם מכירים הרבה מאוד ענפים שבעצם נאמר להם לתקופת ההגבלות – אין לכם איך לפעול.

נעם דן: אגיד כי הם פשוט ישבו איתנו, והם באו ואמרו לנו: אנחנו גם תיירות.

נעם דן: למשל יש פה מפעל שנמצא פה, שאומר שהוא מוכר בעיקר לתיירים.

נעם דן: יש חלפני כספים, שכל הפעילות שלהם נפגעה כתוצאה מכך שאין תיירים.

נעם דן: יש מסעדות שנמצאות בכל מיני ערים תיירותיות שבכלל לא עובדות עכשיו כתוצאה מכך שאין תיירים.

נעם דן: יש גלריה שמישהו העלה פה, שגם לא פועלת כתוצאה מכך שאין תיירים.

אביר קארה: האם אבל משרד התיירות מסווג אותם תחתיו?

נעם דן: אני אומרת שהם - - - משרד התיירות.

אביר קארה: הם לא מסווגים תחת כלום.

גלעד קריב: גברתי, אני אומר לך מה הטעות שלכם, ואנחנו לא ניכנס כרגע לוויכוח, אבל יכול להיות פשוט שפעם הבאה שתבואו לאשר רשימה של מדינות אדומות, התשובה תהיה – לא.

גלעד קריב: קחו בחשבון.

גלעד קריב: יש פה איזושהי טעות מאוד חמורה.

גלעד קריב: כשיש מסעדה - - -

אביר קארה: היא גם לא רוצה לאשר מדינות אדומות.

אביר קארה: היא לא רוצה מדינות אדומות בכלל.

אביר קארה: היא לא קשורה לזה, היא רוצה שלא יפגעו לאף אחד בפרנסה.

גלעד קריב: סגן השר, סליחה.

אביר קארה: זה לא קשור, אבל זה היה אצלך שבוע שעבר בוועדה וזה מה שהיה צריך להגיד להם, שאי אפשר להביא את זה בלי זה.

גלעד קריב: סגן השר, בסדר גמור.

גלעד קריב: גברתי, כשיש מסעדה שנפגעת מאי כניסת תיירים, אבל יש גאות בתיירות פנים מכיוון שאי אפשר לצאת החוצה, אז המסעדה יכולה עם כל הקושי, ליהנות מאיזושהי תנודה בשוק.

גלעד קריב: ובסופו של דבר, מה לעשות?

גלעד קריב: אי אפשר להרחיב את כל האדוות.

גלעד קריב: ברגע מסוים, צריך לומר מה קרוב לליבה ומה לא.

גלעד קריב: כשסוגרים שמיים ומונעים יציאת אנשים למדינות זרות שהם יעדי התיירות המרכזיים, אז צריך לבוא ולומר: אותם ענפים שקשורים בפרנסתם בדיוק לפעולה הזו, צריכים לקבל פיצוי.

גלעד קריב: הפעלתם מנגנונים של בדיקת תפוסה במלונות, הפעלתם מנגנונים של השוואת רווחים ב-2019 ו-2020.

גלעד קריב: למה לא עשיתם את זה לסוכני הנסיעות כאשר אתם באתם וסגרתם מדינות?

גלעד קריב: ואני מודיע לכם, אני לא נכנס לדיון הפילוסופי הזה, מבחינתי, משרד התיירות ומשרד האוצר, לא נתתם תשובה ראויה לסקטור הזה.

גלעד קריב: אני מבקש בשבוע הקרוב להציג את העניין מחדש לשרים.

גלעד קריב: אני אומר עוד פעם: המלצתי תהיה ליושבי הראש העמיתים שלי, שמאשרים את מגבלות הקורונה, לדרוש מתן תשובה יותר ראויה לתתי הענפים האלה.

גלעד קריב: בסופו של דבר ברור שכל המשק הישראלי נפגע.

גלעד קריב: אבל לבוא ולטעון שסגירת השמים ליציאת תיירים פוגעת באופן שווה בכל מי שקשור איכשהו לתחום התיירות?

גלעד קריב: נו, באמת.

גלעד קריב: זה לא רציני.

גלעד קריב: נתתם מענה למלונות, נתתם מענה – אתם טוענים – למורי הדרך, נראה את התשובה שלכם עוד שבוע, למארגני תיירות נכנסת.

גלעד קריב: לא אכנס אתכם לדיון הפילוסופי – אם היה פה עוד את סמנכ"ל אל על, הייתי שואל אותו, האם אל על יכולה לחיות רק על תיירות נכנסת?

גלעד קריב: מה יקרה לחברות התעופה במדינת ישראל אם לא יהיו תיירים יוצאים?

גלעד קריב: אז פתאום היציאה היא לא חלק מתשתית התיירות והחוסן הלאומי שלנו?

גלעד קריב: תקשיבו, זה לא רציני.

גלעד קריב: אני מבקש תשובות ליתר השאלות, ההמלצה שלנו תהיה לדיון המשך.

גלעד קריב: אני מבקש להבין מה קורה עם ההלוואות של המלונות ועסקי התיירות.

גלעד קריב: ההחזרה שלהם לבנקים – האם אתם מתכוונים לעשות פה מהלך שהוא מעבר להמלצה?

גלעד קריב: ואם אתם לא רוצים להעביר כסף ישירות במענקים, אז בואו לפחות תפתחו קרן אשראי של הלוואות לעסקים בתחום התיירות.

גלעד קריב: בסדר, שילך גם לחברת ההסעות, אבל בואו תעמידו עכשיו הלוואות בערבות המדינה לעוסקים שמוכיחים פגיעה שקשורים בענף התיירות.

גלעד קריב: הם יעשו את החשבון שלהם האם לקחת עוד הלוואה בתנאים נוחים או לסגור את העסק ולפתוח עסק אחר.

גלעד קריב: יהיה המשך, אציע דיון המשך.

גלעד קריב: אני מבקש לקבל תשובה על נושא - -

אביר קארה: אתה צריך להניח להם את הכלים, בדיוק ככה.

גלעד קריב: - - הערבויות ועל החזר ההלוואות ואז אנחנו מסכמים את הדיון הזה, מסיימים אותו.

גלעד קריב: ייקבע עוד דיון, אצפה גם לקבל את התשובות.

אביר קארה: עכשיו יש דיון בחוקה.

גלעד קריב: אני מבין, חברים, צר לי שהדיון הזה לא יתקיים בשנתיים האחרונות בצורה תקופתית של אחת לחודש וחצי, לעשות דיון פה - - -

אביר קארה: אני חושב שההצעה שלך, אדוני היושב-ראש, לוועדת משנה - - -

לא היה צריך את זה בשנים הקודמות.

סימון דוידסון: ההצעה שלך לגבי ועדת משנה היא מצוינת.

גלעד קריב: כן, אבל יושב-ראש ועדת חוקה, ועדת המשנה לא תוקם בוועדת החוקה.

אביר קארה: תדבר עם מיכאל, מיכאל יסכים לזה.

גלעד קריב: בסדר גמור.

אביר קארה: מיכאל גם יכול לקבוע כל חוק - - -

גלעד קריב: אני מבקש תשובה.

נעם דן: אני רוצה לתת תשובה.

גלעד קריב: כן.

נעם דן: לגבי הקרן להלוואות בערבות המדינה, שמעתי מישהו פה שאומר שהקרן הופסקה.

נעם דן: אני לא יודעת למה זה נאמר.

נעם דן: הקרן להלוואות בערבות המדינה פתוחה.

נעם דן: אגב, כל עסק, לא רק מענף התיירות יכול לפנות אליה - -

אביר קארה: נעם, אנשים לא מקבלים.

גלעד קריב: סגן השר, לצערי אני יכול להתחיל דיון בחוקה, כי כולם פה לא יכולים לנהל את הדיון.

נעם דן: - - כולל הקרן לעסקים בסיכון גבוה.

נעם דן: גם משם.

נעם דן: עם כל ההטבות, עם הגריס, עם - - - ריביות בשנה הראשונה.

גלעד קריב: בסדר גמור.

גלעד קריב: נעם, אני מבקש לקבל בכתב ממשרד האוצר בשבוע הקרוב, אמירה ברורה – מה הקרן שעומדת היום, מה תנאיה, מה מספר הבקשות - - -

אביר קארה: מה מספר הבקשות בתקופה האחרונה, ומה מספר הבקשות שאושרו בתקופה האחרונה.

גלעד קריב: זה מה שאני מבקש.

גלעד קריב: אני מבקש לקבל דיווח על החודשיים האחרונים של פעילות הקרן הזאת ומה התנאים.

גלעד קריב: עכשיו לגבי דחיית ההלוואות בבנקים; לתת גרייס לעסקים בענף התיירות של שלושה-ארבעה חודשים בהחזר ההלוואות שניתנו בערבות המדינה, בסמכות מי זה?

נעם דן: אני לא אחראית על הבנקים.

נעם דן: אולי עדיף לדבר עם זה עם בנק ישראל.

נעם דן: אני לא יכולה לדבר בשם הבנקים.

גלעד קריב: משרד האוצר לא היה מעורב בהסדרת הלוואות בערבות המדינה דרך הבנקים?

נעם דן: זה הקרן להלוואות, זו הקרן להלוואות בערבות המדינה.

גלעד קריב: נו, אז אם זה הקרן להלוואות בערבות המדינה, אז אנחנו מדברים עכשיו על גרייס של כמה חודשים בהחזרי ההלוואות בקרן הזאת.

נעם דן: יש גרייס של שנה בקרן.

גלעד קריב: אבל עכשיו יש ענף מסוים שבזמן שהוא היה צריך להתחיל להחזיר את ההלוואות, סגרנו לו את השמיים.

גלעד קריב: מה לא ברור פה?

נעם דן: אתה בעצם מדבר, לא הבנתי את מה שאמרת.

גלעד קריב: אנחנו מדברים על הארכת הגרייס.

גלעד קריב: זה מה שהעלתה חברת הכנסת עאידה תומא סלימאן וחברי כנסת נוספים.

גלעד קריב: עסקים שהם בתחום התיירות, האם הם יכולים להגיש עכשיו בקשה לגרייס נוסף של חצי שנה, בגלל העובדה שענף התיירות ממשיך להיפגע כתוצאה מההגבלות?

גלעד קריב: ההגבלות המוצדקות, אני תומך בהגבלות, אני מאשר אותן.

נעם דן: זה לא משהו שאני יכולה להבטיח - - -

גלעד קריב: אז גם על זה אני מבקש לקבל בתשובה.

נעם דן: - - - זה קרן שמנוהלת על ידי אגף החשב הכללי.

גלעד קריב: אז אני מבקש לקבל על זה תשובה.

נעם דן: אולי גיא לנדאו מהחשכ"ל נמצא?

גלעד קריב: לא, לא, אני מבחינתי מדבר עם אדם אחד ממשרד האוצר.

גלעד קריב: אני לא מדלג בין האגפים.

נעם דן: הכול בסדר, אני עדיין אצטרך לבדוק מול מי שמנהל את הקרן.

גלעד קריב: אז אני מבקש תוך שבוע לקבל תשובה.

גלעד קריב: בתשובה שלכם על קרן ההלוואות, על היקפי השימוש בה בחודשיים האחרונים, אני לא שמעתי לאחרונה פרסומות של המדינה שהקרן הזאת ממשיכה לתפקד.

גלעד קריב: לא יודע מה בעלי העסקים יודעים.

גלעד קריב: האם אדם שכבר קיבל הלוואה, אבל היום בגלל המגבלות לא יכול לאושש את העסק שלו יכול לקבל הלוואה שנייה; תביאו את כל הפרטים על קרן ההלוואות.

גלעד קריב: הצעתי לחברי יושב-ראש ועדת כלכלה או חברנו אלכס קושניר יושב-ראש ועדת כספים, יהיה לקיים דיון מעקב אחרי פעילות הקרן.

נעם דן: בסדר גמור.

נעם דן: רק אעדכן שתוך כדי קיבלתי דיווח שהגרייס הוא לשנתיים.

גלעד קריב: - - - אז תביאו את כל הנתונים.

גלעד קריב: אמרה חברת הכנסת עאידה תומא סלימאן שהגיעו אליה פניות של בעלי מלונות שמתחילים להחזיר.

גלעד קריב: כדרך אגב, אני ניהלתי עמותה שקיבלה הלוואה מהקרן, והתחלנו לשלם כעבור שנה.

גלעד קריב: יכול להיות שבהתחלה מתחילים לשלם רק את הריבית, ואת הקרן בשנה השנייה.

גלעד קריב: אבל הצ'קים יצאו מחשבון הבנק בתום שנה לקבלת ההלוואה.

גלעד קריב: אני פשוט מבקש לקבל את המידע.

גלעד קריב: אני רוצה להתנצל בפני הדוברים הרבים שלא הספקנו לתת להם לדבר.

גלעד קריב: כאמור, אמליץ לחברי שנקיים דיון משותף ממשיך בנושא הזה.

גלעד קריב: עלו פה עוד המלצות.

גלעד קריב: אנחנו תוך שבוע מצפים לקבל תשובות ממשרד התיירות וממשרד האוצר על השאלות שנרשמו גם בפרוטוקול.

גלעד קריב: אם חברי כנסת מעוניינים להעלות שאלות נוספות, הם מוזמנים לעשות כן.

גלעד קריב: אם ישנם גורמים מייצגים או לא מייצגים נוספים שלא דיברו כאן, אבל יש להם סוגיות קונקרטיות, אנא תעבירו לנו אותם בכתב להנהלת ועדת כלכלה, הנהלת ועדת חוקה, ואנחנו נמשיך לעסוק בנושא.

גלעד קריב: אני מצטער, אני מעקב 20 דקות את פתיחת ועדת חוקה, ולא יכול לתת פה לאף אחד, בגלל נהלי הכנסת, להחליף אותי.

גלעד קריב: תודה לכולם.